"Miroslav Aleksić iz Trstenika je sopstvenu stranku prodao Vuku Jeremiću" - alo.rs\nAUTOR: Alo.rs DATUM I VREME: 18.09.2020. 22:11\n- Oduvek sam imao razumevanje da se u političkoj borbi mnogo toga upotrebi, ponekad i van nekog fer-pleja. Ipak, ono što čini izvesni Miroslav Aleksić iz Trstenika, čovek koji je sopstvenu stranku prodao Vuku Jeremiću i tako postao potpredsednik nečega što se zove Narodna stranka, zaista je nečuveno - napisao je Vladimir Đukanović na svom fejsbuk profilu.\nČlan Glavnog odbora SNS je dodao da su Jeremićeve izjave vezane za slučaj "Jovanjica" u kome je i Đukanović branilac najbolji pokazatelj kakvu bi diktaturu zavodili takvi kao što je on da su kojim slučajem vlast. Po Vuku Jeremiću presude se donose na njegovim konferencijama za štampu, a advokati su zapravo, kako je Đukanović kazao, kriminalci ili štite kriminalce, te bi verovatno oni kao profesija trebalo da se ukinu.\n- Dokaz za moju tvrdnju je današnja sumanuta izjava dotičnog koju ću citirati - "Advokati u stvari na ovaj način postaju deo te kriminalne mreže i te zločinačke hobotnice, koja sada na ovaj način želi da zataška slučaj„ Jovanjica “, kako ne bi došla do tih stvarnih klijenata".


Smanjite troškove kreiranjem dokumenata o proizvodima u programu - Office podrška\nSmanjite troškove kreiranjem dokumenata o proizvodima u programu\nKorišćenje spoljnog dobavljača za kreiranje dokumenata proizvoda košta novac i potrebno je vremena da se uključi u funkcije i promenljive proizvoda. Potreban vam je način da vaš talenat za kuću kreirate profesionalne, vizuelno atraktivne dokumente i da obezbedite odobravanja za javno izdanje i deljenje.\nUnesite unos na dokumente i prezentacije proizvoda od internih stručnjaka u Microsoft timovima. Kreirajte kanal i uskladištite sve dokumente i imovinu na jednoj lokaciji. Pošto se svi dokumenti u timovima automatski čuvaju u sistemu SharePoint, osobe mogu da im dodaju dokumente kako bi osiguralo ažurne informacije o proizvodu i uključuju sve relevantne i nove funkcije.\nVaš talent u kući može da koautorizuje i dovrši kvalitetne dokumente u realnom vremenu bez dodavanja spoljnih troškova. Koristite ćaskanje ili audio ili video pozive da biste postavili pitanja ili podigli zabrinutost bez napuštanja timova. Kada budete spremni da isključite, koristite @mentions za ping liderstvo i podelite konačne rezultate.\nTalenat za pristup kući da biste dobili brzu povratnu informaciju.\nRadite zajednički da biste ažurirali dokumente o proizvodu i dobili odobrenje.\nKreirajte jedno skladište da biste lako pronašli i ažurirali važne dokumente.


Oženio se Mića Megatrend : Crveni tepih\nPostavljeno 19 Oct 2012\n- Mićino imanje u rezidencijalnom delu Kana bilo je pravo mesto za tako lep događaj. On je na prst svoje izabranice stavio prsten koji je ručni rad čuvenih juvelira “Van Cliff and Arples”, sa brilijantom od pet karata, vredan 70.000 evra. Mićin kum na venčanju bio je naš proslavljeni slikarMiloš Šobajić koga je vlasnik “Megatrenda” samo nekoliko dana ranije venčao sa operskom primadonom Draganom del Monako. Time je Mićina radost bila još veća – navodi izvor blizak mladencima.\nInače, Mića i Milica koji su sedam godina u vezi, sledeće godine planiraju i crkveno venčanje u Srbiji sledeće godine, nakon čega će napraviti svadbu za porodicu i prijatelje.\nMagic nature said on 21/10/2012 at 07:02\nBoze, koliko je “velika” ova ljubav, vidi se iz sa Marsa! Da nije tuzno, smejala bih se!


Istraživač Fondacije Šer: Gradjani da prijave gde su u Beogradu kamere za nadzor\nBeta 14. marta 2021. 15:50\nIstraživač Fondacije Šer (SHARE), Bojan Perkov, pozvao je gradjane Srbije da se uključe u borbu protiv neovlašćenog biometrijskog nadzora i da inicijativi #hiljade kamera dostave fotografije kamera iz svoga kraja.\n„Svako ko je zainteresovan da se uključi u rad inicijative #hiljadekamera može da nas prati na Tviteru ili se prijavi putem forme ili mejla koji se nalaze na sajtu hiljade.kamera.rs. Veoma nam je važan doprinos gradjana u mapiranju pametnih kamera po Beogradu – fotografišite kamere u vašem kraju i postavite ih na Tviter sa lokacijom i haštagom #hiljadekamera, ili nam ih pošaljite na mejl hiljadekamera@protonmail.com”, rekao je Perkov.\nOn je za portal „Storiteler“ (storyteller.rs) rekao da gradjani modele „pametnih kamera“ mogu proveriti na Tviter nalogu inicijative #huljadekamera.\nDodao je da je za sada projekat biometrijskog video-nadzora MUP Srbije samo u Beogradu, ali da nije isključeno da će se pojaviti i u drugim gradovima radi uspostavljanja tzv. pametnih gradova.\n„Gradjanska inicijativa #hiljadekamera već više od dve godine pokušava da dobije odgovore i informacije o ovom veoma problematičnom projektu koji se uveliko implementira bez odgovarajućeg pravnog osnova, što je Poverenik za informacije od javnog značaja i zaštitu podataka o ličnosti u dva navrata utvrdio“, kazao je Perkov.\nOn je objasnio da bi biometrijski video-nadzor bio u skladu sa zakonom da je proporcionalan i neophodan, a takodje moraju postojati jasan pravni osnov i svrha obrade podataka.\nTo nije „samo običan video-nadzor već napredni informacioni sistem“ koji čine pametne kamere koje koriste tehnologiju za prepoznavanja lica, objekata i registarskih oznaka vozila, i u kojem se obradjuje veliki broj biometrijskih podataka o ličnosti gradjana – očitavanje lica, očiju, načina hoda i drugog.


Austrijski ombudsman Ervin Buhinger u poseti Povereniku za zaštitu ravnopravnosti • Poverenik za zaštitu ravnopravnosti\nAustrijski ombudsman Ervin Buhinger u poseti Povereniku za zaštitu ravnopravnosti\nO nama Vesti Austrijski ombudsman Ervin Buhinger u poseti Povereniku za zaštitu ravnopravnosti\nAustrijski ombudsman za osobe za invaliditetom Ervin Buhinger sastao se u Beogradu sa poverenicom za zaštitu ravnopravnosti Brankicom Janković. Oni su razgovarali o položaju osoba sa invaliditeom u Srbiji i Austriji, i razmenili iskustva koje obe zemlje preduzimaju na unapređenju njihovog položaja.\nPoverenica Janković je omudsmanu Buhingeru predočila podatke o diskriminaciji osoba sa invaliditetom u Srbiji, pritužbama koje Poverenik za zaštitu ravnopravnosti po tom osnovu dobija, kao i aktivnosti koje su preduzete na unapređenju njihovog položaja. Razgovaralo se i o inkluziji dece sa invaliditetom pošto je ombudsman Buhinger naveo da se i u Austriji kao i u Srbiji suočavaju sa istim problemima – slabijom vidljivošću i uključenošću u sistem. Bilo je reči i o izazavoima inkluzivnog obrazovanja s obzirom na to da u Austriji i dalje visoki procenat dece sa invaliditetom ide u posebne škole. Poverenica je istakla da osobe sa invaliditetom u Srbiji imaju ozbiljne probleme sa zapošljavanjem kao i kretanjem jer postoji mnogo arhitektonskih barijera. Tema sastanka bio je i položaj starijih u obe zemlje, a poverenica je istakla da su u Srbiji starije osobe sa invaliditetom jedna od najugroženijih i višestruko diskriminisanih grupa. Takođe je bilo reči o značaju da se u Srbiji uradi analiza potreba u okviru procesa reforme tretmana starijih osoba u institucijama socijalne zaštite, za šta može biti vrlo važno iskustvo Austrije.\nRazgovorima se pridružio i predsednik Odbor za ljudska i manjinska prava i ravnopravnost polova Meho Omerović koji je omudsmanu Evrinu Buhingeru preneo iskustva rada ovog skupštinskog tela, a govorio je i o uticaju skupštinskih odbora i saradnji sa nezavisnim institucijama.


BORCI, VOJNI I CIVILNI INVALIDI:OD JANUARA VEĆA PRAVA I BOLJI STANDARD\nU prethodne tri godine ministarstvo je uvećalo budžet za projekte boračkih organizacija za 140 odsto.\nU Srbiji je Zakon o pravima boraca, vojnih invalida, civilnih invalida rata i članova njihovih porodica počeo da se primenjuje 1. januara 2021. godine.\nZakon će značajno unaprediti položaj ove kategorije građana i omogućiti bolji standard i veća prava borcima i veteranima, pošto je resorno ministarstvo pripremilo podzakonske akte i registar koji će biti sastavni deo Zakona.\nU prethodne tri godine ministarstvo je uvećalo budžet za projekte boračkih organizacija za 140 odsto. Taj budžet je 2017. godine iznosio 50 miliona dinara, dok je u ovoj godini bio 120 miliona dinara.\nMedjutim, civilne žrtve rata i njihove porodice takođe nailaze na ograničenja kao korisnici. Zakon kaže da, da bi bila priznata kao civilna žrtva rata, osoba mora biti žrtva „zlostavljanja ili lišavanja slobode od strane neprijatelja za vreme rata u toku izvođenja ratnih operacija … na teritoriji Republike Srbije, ali ne i posle toga.\nZakonom nisu obuhvaćeni ni, na primer, državljani Srbije nesrpske nacionalnosti poput žrtava otetih iz voza u Štrpcima u Bosni i Hercegovini 1993. godine kao ni Srbi koji su proterani iz Hrvatske za vreme operacije Oluja 1995. godine.


24.03.2017. – Globalni predsednik korporacije Seiko Epson (na berzi u Tokiju: 6724, Epson) dao je uvodnu reč na CeBIT-u 2017. godine. U svom govoru, pod nazivom „Unapređenje rada i života ljudi tehnologijom” Usui otkriva rezultate istraživanja o tome šta Evropljani misle o uticaju tehnologije na radno mesto i razmatra načine na koje korporacije moraju da obezbede da ovaj uticaj bude pozitivan. On takođe govori o tome kako Epson kombinuje najmodernije tehnologije sa tradicionalnim japanskim vrednostima, kako bi obezbedio da njegovi proizvodi čine radna mesta efikasnijim, naše životne stilove bogatijim, kao i da smanjuju opterećenje na životnu sredinu.\nPogledajte ovde za više informacija o Epsonu na CeBIT-u:\nPaperLab je prvi sistem za pravljenje papira u kancelariji koji koristi suvi proces (prema globalnom istraživanju Seiko Epsona od novembra 2016. godine). Koristi se mala količina vode za održavanje određenog nivoa vlage unutar sistema.


FS Srbije doneo je na sednici Izvršnog odbora odluku da će domaći šampionat biti nastavljen, ali bez plej-ofa i plej-auta, uz odigravanje preostala četiri kola u ligaškom delu.\n- Poštujemo odluku Fudbalskog saveza Srbije. Najvažnije je da će se šampionat zavriti. Mi smo kao klub bili spremni na svaku odluku, ne odstupamo od zacrtanih ciljeva koje smo postavili na početku sezone, a to su titula i trofej Kupa Srbije. Radujemo se to ćemo na terenu imati priliku da se borimo za ostvarenje oba cilja - rekao je Svetozar Mijailović za klupski sajt.\nFudbaleri Crvene zvezde trenutno su lideri Superlige sa 11 bodova prednosti u odnosu na drugoplasirani Partizan.


Novo igralište za kikindske mališane – poklon kompanije NIS | NIS\nNIS > Presscentar > Vesti > Novo igralište za kikindske mališane – poklon kompanije NIS\nNovo igralište za kikindske mališane – poklon kompanije NIS\nKompanija NIS obradovala je sve stanovnike Kikinde novim dečijim igralištem, a posebno one najmlađe koji sada imaju novo mesto za igru i zabavu. Projekat izgradnje i opremanja modernog dečijeg igrališta realizovan je u okviru prošlogodišnjeg programa „Zajednici zajedno“ za čiju je svrhu izdvojeno 17 miliona dinara.\nStaro igralište koje se nalazilo u samom centru grada, na delu gradskog trga u Kikindi zablistalo je novim sjajem, a sve zahvaljujući vrednoj donaciji NIS-a. Svečanom otvaranju novog igrališta prisustvovali su gradonačelnik Kikinde Pavle Markov, direktor NIS Naftagas-Naftnih servisa Valerij Proskurin,kao i brojni predstavnici gradske uprave.\nKompanija posebnu pažnju poklanja najmlađim članovima naše zajednice i zato sada već tradicionalno značajna sredstva ulaže u projekte za podršku deci. Novo igralište u Kikindi, pored tartan podloge, poseduje i najsavremenije sprave koje ispunjavaju bezbedonosne standarde, a namenjene su deci školskog i predškolskog uzrasta. NIS brine i o najosetljivijim kategorijama društva tako da su na igralište smeštene i sprave za decu sa invaliditetom, a kako bi se sva deca neometano rasla u zdravom i bezbednom okruženju.\nGrad Kikinda predstavlja izuzetno važnog NIS-ovog poslovnog partnera i kompanija već 11 godina kroz program „Zajedici zajedno“ ulaže u unapređenje životnih uslova ove lokalne zajednice. U prilog tome govori i činjenica da je kroz program „Zajednici zajedno“ u Kikindi do sada uloženo više od 200 miliona dinara, a do kraja 2019. godine NIS planira i realizaciju projekta u oblasti zdravstva koji će doprineti kvalitetnijem životu građana Kikinde.\nDirektor Naftagas-Naftni servisi, Valerij Proskurin, tom prilikom je istakao:\n„Naša kompanija poklanja veliku pažnju zajednici u kojoj posluje i shodno tome podržali smo izgradnju najmodernijeg dečijeg igrališta u centru Kikinde i to putem programa „Zajednici zajedno“ za 2018. godinu. Zahvaljujući ovoj akciji, Kikinda sada može da se pohvali novim urbanim prostorom za uživanje dece, ali i njihovih roditelja. Veoma smo ponosni i na nedavno održanu volontersku akciju u kojoj je zajedničkim snagama volontera NIS-a i zaposlenih u lokalnoj samoupravi ozelenjen prostor igrališta. Na ovaj način, šaljemo jasnu poruku da je podrška mladima naš prioritet jer upravo na njima počiva budućnost. I u 2019. godini, nastavlja se saradnja sa gradom Kikindom, tokom koje ćemo rekonstruisati dečiji školski dispanzer u Domu zdravlja i obezbediti vozilo hitne medicinske pomoći sa pratećom medicinskom opremom.“\nPrisutnima se obratio i Gradonačelnik Kikinde, Pavle Markov koji je rekao:\n„Mi smo pre dve godine konstatovali jednu za nas poražavajuću činjenicu da u Kikindi nemamo nijedno standardizovano igralište. Pravili smo planove, želeli smo da promenimo tu situaciju, međutim kada smo sve sagledali, došli smo do zaključka da ćemo tek 2022. godine moći da krenemo u izgradnju ovakvog igrališta. Zatim smo našu ideju prošle godine predstavili kompaniji NIS i tu smo naišli na dobrodošlicu i podršku, a kao rezultat toga danas možemo da otvorimo ovako lepo, važno i korisno igralište. Zato se zahvaljujemo NIS-u jer je prepoznala kvalitet ove ideje i nadam se da će ova kompanija i u idućoj godini podržati projekte od izuzetne važnosti za naš grad.“\nNekoliko dana pre svečane ceremonije otvaranja novog igrališta u Kikindi organizovana je volonterska akcija ozelenjavanja u kojoj su učestvovali NIS-ovi volonteri, predstavnici lokalne samouprave kao i brojni građani. Pomenutom akcijom i celokupnim projektom renoviranja igrališta, NIS nastavlja da se zalaže za promovisanje i podsticanje fizičke aktivnosti kao i zdravih stilova života. Deca predstavljaju našu budućnost, a za to se upravo kompanija NIS aktivno zalaže promovišući svoje aktivnosti pod sloganom simboličnog naziva „Budućnost na delu“.\nKompanija NIS već 11 godina realizuje društveno odgovorni program „Zajednici zajedno“ putem kojeg predano radi na unapređenju života stanovnika 13 gradova i opština u našoj zemlji – Beogradu, Novom Sadu, Nišu, Čačku, Zrenjaninu, Pančevu, Kikindi, Kanjiži, Novom Bečeju, Srbobranu, Žitištu, Požarevcu i Plandištu. U okviru programa realizovano je više od 900 projekata iz različitih oblasti, vrednih više od milijardu dinara, dok je ove godine kompanija izdvojila 116,5 miliona dinara koji će biti uloženi u podršku zdravstvenim institucijama u kojima se leče najmlađi.


Crna Gora i Rumunija prijateljske su države koje dijele spoljnopolitičke prioritete i uspješno sarađuju u okviru NATO-a, ocijenio je gradonačelnik Prijestonice Cetinje Aleksandar Kašćelan na otvaranju petodnevne manifestacije Dani Rumunije u Crnoj Gori.\n„Rumunija u kontinuitetu podržava integraciju Crne Gore u Evropsku uniju, a njena iskustva mogu nam biti dragocjena u suočavanju sa izazovima u EU integracijama, posebno prilikom ispunjavanja mjerila za zatvaranje pregovaračkih poglavlja“, kazao je Kašćelan.\nOn je rekao da prostor za saradnju dvije države vidi u razmjeni iskustava i najboljih praksi za povalačenje sredstava iz EU fondova, kao i prilikom pisanja projekata koji su održivi i fokusirani na razvoj lokalnih zajednica.\n„Želimo da ohrabrimo razmjenu iskustava i znanja koja se odnose na jačanje administrativnih kapaciteta, posebno u javnoj upravi na lokalnom nivou, ali i da sarađujemo u oblasti obrazovanja, nauke i inovacija, kulture, umjetnosti i sporta. Posebno smo zainteresovani za poslovnu saradnju i jačanje ekonomskih veza između naših država“, poručio je Kašćelan.\nOn vjeruje da postoji interesovanje za poslovnu saradnju na obje strane, navodeći da je Prijestonica spremna da posreduje i omogući rumunskim firmama kontakte cetinjskih privrednika – posebno iz sektora prerade mesa.\nKašćelan je uvjeren da će i potpisivanje sporazuma o bratimljenju između Cetinja i Alba Julije, koje je planirano za ponedjeljak, biti dodatni podsticaj odnosima dvije države, čemu se kao grad i uprava posebno raduju.\nAmbasador Rumunije u Crnoj Gori Viorel Ardeleanu naveo je da je od „velike važnosti da se bolje poznajemo, jer će Crna Gora uskoro postati nova članica Evropske unije“.\n„Ali do tog trenutka, nadam se prije isteka mog ambasadorskog mandata u Crnoj Gori, želimo pomoći i podržati naše crnogorske prijatelje da brže napreduju u procesu evropskih integracija“, kazao je on.\nArdeleanu je rekao da će gradonačelnici Alba Julije i Cetinja u ponedjeljak potpisati sporazum o bratimljenju dva grada, koji će predstavljati osnovu za blisku saradnju lokalnih vlasti i naroda dvije zajednice. „Imamo mnogo toga za naučiti jedni od drugih i za podijeliti“.\n„Rumunija i Crna Gora su dvije prijateljske zemlje, članice istog saveza i smještene su u istom regionu. Imamo mnogo toga zajedničkog, iste vrijednosti, isti način života, mnoge istorijske i kulturne čvrste veze“, kazao je ambasador.


Rusija neće imenovati predstavnika u NATO sve dok ne vidi realnu spremnost za saradnju - Vijesti.me\nKELIN: VISOKA BOJNO-POLITIČKA NAPETOST\nRusija neće imenovati predstavnika u NATO sve dok ne vidi realnu spremnost za saradnju\n"Potrebni su određeni koraci koji bi doveli do smanjenja napetosti. Ali, tu spremnost mi za sada ne vidimo. Naše predstavništvo sada ne može da radi u punom obimu", rekao je direktor Odjeljenja za evropsku saradnju ruskog Ministarstva vanjskih poslova Andrej Kelin\nRusija neće imenovati predstavnika u NATO sve dok Alijansa ne pokaže spremnost za ozbiljan zajednički rad, izjavio je danas direktor Odjeljenja za evropsku saradnju ruskog Ministarstva vanjskih poslova Andrej Kelin.\n"Ta funkcija će biti prazna dok ne vidimo realnu spremnost Alijanse da ozbiljno radi", rekao je Kelin Interfaksu.\nNaveo je da je u Evropi dosta složena situacija, i da postoji "visoka vojno-politička napetost".\n"Potrebni su određeni koraci koji bi doveli do smanjenja napetosti. Ali, tu spremnost mi za sada ne vidimo. Naše predstavništvo sada ne može da radi u punom obimu", rekao je Kelin.\nNa dužnosti ambasadora Rusije u NATO do januara 2018. bio je Aleksandar Gruško, koji je potom postao zamjenik ministra vanjskih poslova.\nKelin je dodao da Moskva neće zatvoriti predstavništvo Alijanse u Rusiji, jer tamo radi samo nekoliko tehničkih saradnika.\nZnao sam da ce ulaskom Crne Gore u Nato doci do belaja, sada se Nato osjeca jacim i provocira Rusiju.


evroliga – GLAS SRBIJE\nSport, VestiAlba, evroliga, KK Crvena Zvezda\nSport, Vestievroliga, kosarka\nVITORIJA – Košarkaši Crvene zvezde izgubili su od Baskonije u gostima sa 87:67, u 26. kolu Evrolige. Zvezda je vezala šest poraza i pretposlednja je u Evroligi sa skorom 7/19. Najefikasniji u srpskom klubu bio je Džordan Lojd sa 14 poena, dok je Baskoniju sa 20 predvodio Jusuf Fal. Baskonija je pobedila četvrti put uzastopno i 11. je u Evroligi. Zvezda…\nVestievroliga, KK Crvena Zvezda\nNakon bolnog poraza od Žalgirisa, košarkaši Crvene zvezde nemaju vremena za odmor, a već danas im sledi novi evroligaški izazov – ekipa Baskonije. Nije tajna da Crvenoj zvezdi ove sezone ne ide u Evroligi, uz povremene skalpove evropskim velikanima, crveno-beli zaista ne blistaju, iako je na samom startu najavljen pohod na elitno takmičenje. Ipak, od početka sezone se mnogo toga…\nKošarkaši Fenerbahčea savladali su Albu sa 89:84 u meču 25. kola Evrolige. Fenerbahče je zabeležio 15. pobedu u sezoni i sada zauzima šestu poziciju na tabeli Evrolige. Alba je vezala i četvrti porez i sa osam trijumfa trenutno je na 16. mestu. Alba je bolje ušla u meč i vodila sve do finiša trećeg perioda, kada je domaćin uspeo da…\nEvroliga: Košarkaši Crvene zvezde izgubili od Zenita u Beogradu (75:76)\nKošarkaši Crvene zvezde izgubili su od Zenita u Beogradu sa 76:75, u 25. kolu Evrolige. Zvezda je vezala četiri poraza i na pretposlednjem je, 17. mestu sa skorom 7/17. Zenit je pobedio posle tri utakmice i osmi je na tabeli. Najefikasniji u Zvezdi bio je Džordan Lojd sa 21 poenom, dok je 13 postigao Ognjen Dobrić. Lojd je tri sekunde…\nEvroliga: Crvena zvezda dočekuje Zenit (20.45)\nKošarkaši Crvene zvezde od 20.45 sati igraju protiv ruskog Zenita u Beogradu u 25. kolu Evrolige. Crveno-beli u duel sa Zenitom ulaze posle osvajanja Kupa Radivoja Koraća i serije pobeda, ali uloga favorita svakako pripada gostima iz Sankt Peterburga. Trener Dejan Radonjić izjavio je da njegov tim očekuje težak posao, zbog forme rivala, ali i činjenice da je na treningu…


NAJTEŽI UDARAC TRPI BIOSKOP\nIzvor: B92/Tanjug,Lokalne novine | Obrenovac, 09.05.2020.\nProducentkinja Snežana van Houwelingen napominje da su njene kolege ispred Grupacije za kinematografiju pri Privrednoj komori Srbije uputile apel nadležnim ministarstvima i Vladi RS da se održe i sprovode mere koje će pomoći da filmska industrija opstane i po prestanku pandemije.\nPrema njenim rečima, još nisu sasvim jasne posledice koje će pandemija ostaviti na industriju.\n"Sigurno će najteži udarac pretrpeti bioskopi, a dok se bioskopi ponovo ne otvore, producenti i distributeri će se više orjentisati na TV i online platforme. Međutim, produkcije će morati da se prilagode novim okolnostima i nepoznanicama u samom snimanju koje će sigurno uticati na dužinu i budžet snimanja", napominje ona.\n"Iako su filmadzije poznate kao ljudi koji na kreativan način uspevaju da se nose sa problemima, verujem da ćemo, uz neophodnu podršku i pomoć, uspeti da se prilagodimo ovim novim okolnostima", poručuje van Houwelingen.\nNebojša Ćetković, direktor distributerske kuće Art Vista i predsednik sekcije bioskopskih distributera u Privrednoj komori Srbije kaže za Tanjug da se kinematografija naše zemlje koja je dostigla najveći uspon u novijoj istoriji ponovonalazi u ogromnom problemu i da se ne vidi kraj ove "nove realnosti" koje će, kako ocenjuje, očigledno trajati i po završetku vanrendog stanja.\nOn je rekao da je zajedno sa svojim kolegama uputio dopise referentnim institucijama, koje, navodi, shvataju srž problema njihovog poslovanja.\n"Apelujemo da grana kreativne industrije neće preživeti ovaj udar bez direktne finansijske pomoći države i dalje primene ekonomskih mera pomoći i nakon ukidanja vanrednog stanja", navodi.\nGledanje filma u bioskopu počiva na socijalnom kontaktu, na druženju, u izlasku iz kuće, na šta će uticati navike stvorene tokom pandemije i nakon što se bioskopi budu otvorili.\n"Primeri iz Kine pokazuju da su se nakon uspešne borbe sa pandemijom bioskopi otvorili, da bi se ubrzo ponovo zatvorili jer nije bilo dovoljno novog sadržaja niti publike. Ulažemo napor da sa državom kontinuirano ostanemo u dijalogu i pronađemo sistemska rešenja, kako bismo zaustavili ponovno propadanje postojeće bioskopske mreže", kazao je Ćetković.\nDanijela Milošević iz distributerske kuće Taramaunt film ističe da je filmska industrija je suštinski pogođena pandemijom.\n"Bioskopi su zatvoreni, a produkcija na svetskom nivou je zaustavljena, start mnogih filmova u bioskopima je pomeren sa proleća na kasno leto, a i kasnije, kao što je to slučaj, na primer, sa Trolovima, novim Džems Bondom ''Nije vreme za umiranje''. Početak normalizacije je neizvestan jer su problemi složeni. Jedna od najčešćih rečenica koje čujemo u poslednje vreme je da je ovo situacija s kojom se svet do sada nije sreo i zaista sve objašnjava", navodi ona.\nKaže da je situacija u Srbiji još složenija jer, ocenjuje, država nije dovoljno jaka da podrži segment kulture kao što je to slučaj u razvijenijim zemljama.\nOna otkriva da su Sekcija prikazivača i distributera pri Privrednoj komori Srbije uputile su dopis kojim traže konkretnu pomoć države, kao i da se otvaranje bioskopa odloži za polovinu jula meseca, kako bi se uopšte stekli uslovi za otvaranje.\n"Tri su glavna razloga: da se situacija s Covidom-19 smiri, da imaju nove naslove koji mogu da se plasiraju i da se prostor pripremi kako treba da bi bio bezbedan za publiku. Ovo je trenutak kada treba da zaštitimo našu krhku bioskopsku mrežu jer je ona važan segment za dalji razvoj srpske kinematografije. Kao što je jedan mim na društvenim mrežama lepo rekao ''Bioskopi su zatvoreni dok život ne prestane da liči na film''", zaključuje Milošević.


Moskva u kontaktu sa partnerima zbog iranskog nuklearnog programa - Sputnjik Srbija\nMoskva u kontaktu sa partnerima zbog iranskog nuklearnog programa\n11:21 09.05.2018 (osveženo 11:22 09.05.2018) Preuzmite kraći link\nRusija je u kontaktu sa svim zainteresovanim državama u vezi sa izlaskom SAD iz Zajedničkog sveobuhvatnog akcionog plana o iranskom nuklearnom programu, izjavio je zamenik ministar inostranih poslova Rusije Aleksandar Gruško.\n„U kontaktu smo sa svim zainteresovanim stranama“, rekao je Gruško.\nOn je dodao da će situacija u vezi sa iranskim nuklearnim sporazumom biti jedna od glavnih tema dnevnog reda na sastanku vršioca dužnosti šefa diplomatije Rusije Sergeja Lavrova i ministra inostranih poslova Nemačke Hajka Masa.\nGruško nije isključio mogućnost održavanja Saveta Rusija-NATO.\nPredsednik SAD Donald Tramp je saopštio ranije da ta država izlazi iz iranskog nuklearnog sporazuma. Ministarstvo inostranih poslova Rusije je saopštilo da je duboko razočarano zbog Trampove odluke.


Meštani Radičevića o problemima koji treba da se rešavaju novcem iz budžeta opštine - Portal Moj Bečej - Bečejske opštine iz ugla građana!\nMeštani Radičevića o problemima koji treba da se rešavaju novcem iz budžeta opštine\nI u Radičeviću nezadovoljni radom komunalnih službi\nMeštani Radičevića su predstavnicima opštine Bečej, u okviru razgovora o budžetu za narednu godinu, kao i oni u drugim mesnim zajednicama širom opštine, ukazali na probleme u selu i zatražili od nadležnih njihovo rešavanje.\nPrisutni u zgradi tamošnje mesne zajednice traže, pre svega, da nadležne komunalne službe bolje rade svoj posao, naročito kada je u pitanju uređenje saobraćajnica, održavanje javne rasvete, a traže i kvalitetniju vodu, trotoare, atmosfersku kanalizaciju.\nJedna od tema jeste bio i autobuski prevoz, jer, iako su penzioneri dobili besplatne karte, one iste ne mogu da iskoriste u meri u kojoj je to njima potrebno, jer autobusi retko saobraćaju u ovom delu opštine.\nMeštani su zatražili i pomoć opštine u vezi sa rešavanjem problema bezbednosti na saobraćajnicama, konkretno kod krivine, za koju kažu da je opasna. S druge strane, građani su ponovo ukazali na to da im je neophodna apoteka u selu, kao i lekar koji će ordinirati svakog dana.\nKao i u drugim selima opštine Bečej, i u Radičeviću traže veće angažovanje kod čišćenja snega na ulicama, ali i u održavanju javnih površina, stoga bi meštanima ovog sela koristilo da se, kako su sugerisali, mesnoj zajednici dodeli jedan radnik koji bi tokom čitave godine održavao javni prostor.\nI dok ih muče komunalni problemi na dnevnom nivou, žitelji Radičevića kao jedan od prioriteta koji bi podigao kvalitet života u tom selu bečejske opštine zahtevaju više prostora za sport i rekreaciju, kao i parkove.\nRazgovor meštana Radičevića sa nadležnima, vođen o planovima u vezi sa novcem iz opštinskog budžeta, realizovan je u sklopu javne rasprave i u okviru projekta Bečejskog udruženja mladih kojoj je prethodilo glasanje za budžetske prioritete.\nOznake: BečejBudžet po meri građanaRadičević


Osunčan mediteranskim suncem , u oazi platana, vinograda i lekovitog smilja, iznad koga se nadvija poput usnulog lava planina Leutar, leži gradić Trebinje , ekonomski, kulturni i turistički centar Istočne Hercegovine.\nSmešten na samom jugu Republike Srpske, na tromeđi Bosne i Hercegovine, Crne Gore i Hrvatske, ovaj grad je uvek bio raskrsnica puteva kojom su prolazil mnogobrojni narodi i karavani , ostavljajući neizbrisiv trag u duhovnoj i materijalnoj kulturi. Trebinje je čudesan spoj Mediterana i Orijenta, kapija kroz koju se mora proći ka unutrašnjosti Balkanskog poluostrva. Tim putem su prolazili Iliri, Rimljani, Sloveni, Vizantijci, srednjovekovni vladari Nemanjičke države, Otomanska imperija i Austrougari, a danas, kada je Trebinje postao pravi turistički biser, mnogobrojni turisti iz čitavog sveta. U svom pohodu ka Mediteranu i Balkanu, ljubitelji putovanja obavezno svrate u Trebinje, dočekaju jutra sa Leutara, popiju kafu ispod Platana, pređu preko starog Arslanagić mosta iz 16. veka, koga je izgradio čuveni Mehmed Paša Sokolović, okrepe se vinom i hercegovalkom žilavkom iz mnogobrojnih vinarija, među kojima se ističu Vukoje, Anđelič, Petijević i Tvrdoš.\nGastronomski sladokusci ne propuštaju da probaju tradicionalna trebinjska jela poput cicvare, sira škripavca, sarmica, priganica i pršute. Naročito je primamljivo probati ove domaće specijalitete u ambijentu starih hercegovačkih kuća, poput restorana i spa hotela Studenac, mesta koji vas omami pri prvom susretu, što zbog blizine Trebišnjice, što zbog topline porodičnog doma kojom odiše autohtona konoba i predusretljivi domaćin Jugoslav Deretić.\nNaravno, ovaj topli ambijent i vrhunski gastro doživljaj pružaju i vinarije gde se uz vino obavezno proba domaća hrana.\nSvakako, Trebinje je i grad koji mami svojom starinom i kulturno –istorijskim nasleđem , pa je nezaobilazni deo pohoda na Trebinje i odlazak u Muzej Hercegovine. U ovom zdanju koje predstavlja jedno od najstarijih kulturnih ustanova u istočnoj Hercegovini, nalazi se nekoliko stalnih postavki: arheološka, etnološka, Dučićeva kolekcija antičkih spomenika od 70 figura od kamene plastike iz Italije, 14 umetničkih slika domaćih i stranih slikara, tapiserija, mozaik, japanski vez, Dučićeva odlikovanja, ambasadorska odora, prirodnjačko -istorijsko odeljenje. U šetnji kroz vekove, putnici namernici mogu naići i na nadgrobnu ploču župana Grda iz 12. veka, kao najstariji ćirilčni spomenik u BIH, saznati da je Miroslavljovo jevanđelje najverovatnije pisano u Trebinju, a ne u Crkvi apostola Petra i Pavla i da se naša narodna izreka „lupaš kao Maksim po diviziji“ ne odnosi na nekog našeg čoveka, već je to marka puškomitraljeza koji je i izložen u ovom muzeju. Ovo oružje je dobilo naziv po njegovom tvorcu, austrijancu Maksimu, koji je kasnije izvršio samoubistvo, kada je video do kakvih mračnih posledica je doveo njegov izum.\nTrebinje je grad pesnika i junačkog srca, ali pre svega, nadaleko čuven po velikom Dučiću, pesniku i prvom diplomati nekadašnje Kraljevine Jugoslavije. On je obojio svojim zamislima i vizijama toliko ovaj grad, da on odiše na svakom koraku njegovim idejama, upravo od Muzeja Hercegovine pa sve do Platana, koji su sa rekom Trebišnjicom postali simboli i zeleni čuvari ovog grada. Na ulazu u Dučićev park nalaze se figure lavova, njegov poklon rodnom gradu, pa Dučićeva česma, Kapitel na stubu, Prvi spomenik Njegošu, Figura dečak na delfinu, Spomenik oslobodiocima Trebinja iz I svetskog rata, Statua Jelene Anžujske.\nPodizanje manastira Hercegovačka Gračanica na brdu Crkvina, sa koga se vidi celo Trebinje, bila je poslednja pesnikova želja.U ovom manastiru okruženim čempresima Dučić je i sahranjen, kada su njegovi posmrtni ostatci preneseni iz SAD na Blagovesti 2000. godine .\nJoš jedan manastir je nezaobilazni deo hodošasnika iz celog sveta, a to je manastir Tvrdoš iz 4. veka, posvećen uspenju presvete Bogorodice, gde se nalaze čestica časnog krsta i ruka kraljice srpske Jelena Anžujske. Već od 15. veka postoje tragovi i vinskog podruma u ovom manastiru, a proizvodnja vina je nastavljena i do današnjih dana.\nNa istočnoj strani Popovog polja na putu Trebinje -Mostar, nalazi se selo Mrkonjići gde se rodio Sveti otac Vasilije Ostroški. Na temeljima rodne kuće Ostroškog čudotvorca podignuta je i crkva posvećena ovom velikom svetitelju.\nNaravno, pored pravoslavnih svetinja, na ovoj raskrsnici kultura, nikle su Osman pašina džamija i Sultan Ahmedova ili Stara džamija, smeštene unutar tvrđave Starog grada, blizu obale reke Trebišnjice.\nA u središtu grada, na desnoj obali reke, podignuta je je krajem 19. veka i katolička katedrala rođenja Blažene Device Marije.\nIz Trebinja su poreklom veliki umetnici oskarovci Karl Malden, odnosno Mladen Sekulović i Duško Vučetić, pa junakinja Zvezdnih staza Natalija Mogulić. Ovo je grad filma gde su snimani mnogobrojni filmovi i gde su boravile velike zvezde, a od kojih su najpoznatiji „Na mlečnom putu“, „Nož“,“Krugovi „ i popularna serija „Ranjeni orao“.\nDa je Trebinje i moderan grad u koji se stalno ulaže, govori i nedavno podignut Grad sunca koji se prostire na 800 000 metara kvadratnih, projekat u koji je do sada uloženo 50 miliona maraka, inače investicija koja vredi 200 miliona maraka. Istočna kapija Grada sunca izniklog usred hercegovačkog krša i neprohodnih rastinja, svečano je otvorena u julu prošle godine spektakularnim otvaranjem Akva parka na koje je stiglo više od 10 huljada ljudi iz Hercegovine i regiona. Adrenalinski i zabavni sadržaji, bazeni, Dino park, moderan hotel Panorama, Varoš čaršija Sportsko rekreativnog kompleksa, gradnja apartmanskog naselja u okviru ovog novog grada i spa centra Galija nudi Trebinju novu dimenziju turizma i mogućnosti za život po uzoru na svetske metropole.\nTako, ovaj živopisni zeleni grad u kome se prepliću kulture, podnevlja, mediteranska i kontinentalna klima, mirisi lekovitog bilja i čudesnog hercegovačkog vina, grad u kome ima najveći broj sunčanih dana i koji je vekovima odolevao svim turbolentnim vremenima koji su lomili ove krajeve, poput žilavke, stoji uspravno, vekovima čuva tragove karavana i svojih osvajača,ušuškan u krilu u mirisnog Leutara. On je biser sa dna mora koje se povuklo nekoliko kilometara dalje, ali i dalje miriše na more, na vazduh koji pročišćava dušu i u svakom prolazniku i putniku namerniku budi pesnika.


Evropa se otvara, ali Srbima i dalje nije dozvoljeno turistički da posete 18 zemalja – Naši u svetu\nObjavljeno 14/06/21 u 14:30\nFoto: Unsplash/ Lukas\nDo 15. ovog meseca članice EU usaglasiće zajednički dokument za putovanja koji se odnosi isključivo na medicinske parametre, koje putnik mora da ima na jednom papiru. Tu treba da stoji da li je neko vakcinisan, kojom vakcinom, da li je i kada preležao kovid 19. Pojedini pasoši moraju imati i antigenske testove ne starije od 72 sata. Građanima Srbije i dalje je zabranjen turistički ulaz u 18 zemalja Evropske unije.\nPosedovanje medicinske dokumentacije, priznavanje ili nepriznavanje pojedinih vakcina nisu uslov da bi, na primer, otišli ove godine da vidite muzej Prado u Madridu ili Luvr u Parizu. Oni vas samo kvalifikuju da ako imate neodložna posla ili hitan slučaj uđete u tu zemlju EU, navodi RTS.\n“Svaka zemlja ima pravo da donese svoja sopstvena pravila i da se ogluši o sopstvena pravila”, ističe Igor Vranješević, turist-operator za avio, železničke i feri karte.\n“Da li su vakcinisani i da li su revakcinisani? Ukoliko su revakcinisani mogu da uđu sa bilo kojom vakcinom, za decu sa više od šest godina potreban je pi-si-ar test, ne može brzi antigenski test, to još ne funkcioniše. Na teritoriju Grčke mogu da uđu i oni koji su kovid preležali u poslednjih šest meseci i moraju da imaju tu potvrdu sa sobom”, objasnio je Vranješević.\ndigitalni sertifikat o vakcinacijiEvropska unijaKovid pasoši\nTragedija u Americi: Miloš Marjanović (34) poginuo u nesreći na brodu, drugi Srbin teško povređen (VIDEO)


TAKMIČENJA > LIMAN\nOrganizujemo prvo Međunarodno rafting takmičenje u Srbiji, Evropski Kup Lim 2007, na stazi Kumanica sa učešćem velikog broja evropskih ekipa.\nI muška i ženska ekipa našeg kluba osvajaju prvo mesto na Državnom prvenstvu.\nIz naših redova na Svetsko prvenstvo u Koreju odlazi jedan rafting sudija.\nPo drugi put organizujemo Evropski Kup Lim veoma uspešno, ovaj put na novoj stazi Strugovi, i ovaj put pokrovitelj takmičenja je opština Prijepolje.\nNaš muški i ženski tim su reprezentacija Srbije i brane naše boje na Evropskom prvenstvu u Austriji, a srpskoj reprezentaciji je to prvo takmičenje na prvenstvu Evrope.\nNa ovo veliko takmičenje odlaze i dvojica međunarodnih sudija iz našeg kluba.\nKuriozitet je da je naš predsednik kluba organizovao Evropski Kup Struma 2008. u Bugarskoj i spustio premijera Bugarske, Sergeja Staniševa, na spust stazi u duzini od 6 km, a premijer je otvorio ovo takmičenje. Ova trka će se pamtiti i po nagradnom fondu od 6000 eura, besplatnom smeštaju takmičara u hotelima sa 3 i 4 zvezdice, 20 potpuno novih čamaca i oko 40 novinarskih i TV ekipa\nSrbija dobija do tada najveće međunarodno rafting takmičenje, Svetski Kup Nišava . Tada predstavnici IRF-a zajedno sa trenerima i takmičarima potvrđuju da je ovo najbolje organizovani Svetski kup do sada. Pokrovitelj je grad Niš, a organizator takmičenja NK ”Liman”, Zemun, koji dovodi dvostrukog prvaka sveta, reprezentaciju Brazila. Tu su i reprezentacije Čilea, Indije, Rusije – tri muške ekipe i jedna ženska ekipa svi iz dalekog Sibira. Ovi takmičari dolaze 7 dana pre takmičenja, a mi im obezbeđujemo svakodnevne treninge i sportsko druženje. Evropu predstavljaju ekipe Holandije, Češke, Mađarske, Slovenije, Hrvatske, BIH, Bugarske itd. Za ovaj Svetski Kup uz pomoć sponzora obezbedili smo 1100 pansiona za takmičare i nagradni fond od 4000 eura. Postavili smo preko 50 stubova za postavljanje kapija na stazi i uveli rasvetu i struju u kampu na samoj obali.\nEkipni smo prvaci Evrope – naše devojke osvajaju maksimalan broj poena na Evropski Kupu i Srbija po prvi put dobija ovakvo odličje.\nJubilarni treći po redu Evropski Kup Lim 2009. pod pokroviteljstvom grada Prijepolja, a u organizaciji našeg kluba i pored minimalnih sredstava ovo takmičenje organizujemo na zavidnom nivou.\nNaše devojke su reprezentacija na Svetskom prvenstvu u Banja Luci gde nas predstavljaju i 9 sudija iz našeg kluba. Iniciramo stvaranje Udruženja Rafting Sudija Srbije, a naš klub ima 10 međunarodnih rafting sudija i troje republičkog nivoa.\nSnow rafting je nešto sasvim novo što pokrećemo u Srbiji početkom godine.\n13. o3. u Lienzu, Austrija, na Svetskom prvenstvu u snow kajaku po prvi put Srbija ima svog predstavnika; tada smo dostojno predstavili svoju zemlju\nDomaćin Evropskog kupa Nišava je grad Niš, a organizator takmičenja NK Liman – Zemun, i ovaj put strane ekipe dobijaju besplatan smeštaj i hranu kao i svi takmičari kao i idealne uslove za sportsko nadmetanje. Radosni odlazimo na Evropsko prvenstvo u Italiji gde je naša ženska ekipa reprezentacija Srbije, a veoma tužni se vraćamo. Svetsko prvenstvo R4 je u Holandiji gde nas predstavljaju naše devojke na atraktivnoj veštačkoj stazi, ovde su i dvojica naših sudija koji su osim suđenja angažovani u radu IRF kongresa.\nNK Liman uspeva da organizuje Evropski Kup Nišava sa visokim standardima koje je postavio na ranijim takmićenjima, sa pokroviteljom, gradom Nišom.\nPrvi put organizujemo kamp za perspektivne sportiste u Niškoj Banji, gde pripreme i obuku imaju naši najmladi uspešni rafteri.\nTakođe po prvi put učestvujemo i organizujemo seminar za trenere i sve zainteresovane takmičare sa temom ,,tehnika veslanja i priprema takmičara“. Seminar vodi svetski stručnjak Robert Kazik, praktični deo je na Nišavi, a teoretski u Niškoj Banji, gde se takodje odvija i obuka rafting vodiča.\nOrganizujemo Kup Evrope u Nišu i naši juniori postaju vice šampioni Srbije u seniorskoj konkurenciji i plasiraju se za odlazak na Evropsko prvenstvo u Višem Brodu.\nNa svetskom prvenstvu u raftingu za juniore po prvi put momci Limana brane boje Srbije na reci Vltavi u Češkoj kao i jedan naš član u veteranskoj konkurenciji.\nMi i ove godine organizujemo Evropski Kup Nišava uz učešće 29 timova, kao i otvoreno univerzitetsko prvenstvo.\nPripreme našeg juniorskog tima su obavljene na ekstremno visokoj Nišavi.\nOva godinnnnnna će ostati zapamćena po razornim poplavama. Ekipa Limana je u Obrenovcu šest dana i noći spasavali građane i pokazala da suportisti humani i hrabri i heroji.\nEvropski Kup Niš 2014. je organizovano uz velike napore zbog vandredne situacije u zemlji.\nUčestvovali smo na Euro kupu u Bugarskoj i Banja Luci gde smo postigli solidan rezultat.\nEvropsko prvenstvo u raftingu je ove godine organizovano u Slovačkoj u Člunovu kod Bratislave gde su naši momci predstavljali Srbiju u juniorskoj i seniorskoj konkurenciji.\nNa obeležavanju svetskog dana raftinga, na Drinskoj regati u Ljuboviji, primili smo orden časti.\nDržavno prvenstvo u raftingu organizovali smo na Zubinom Potoku na Ibru i napravili novu rafting stazu sa krčenjem stabala, postavljanjem ogromnih stena u korito reke i projektovanjem takmičarske staze, uz veliku pomoć opštine.\nDržavno prvenstvo u Zubinom potoku. I muška i ženska ekipa su se okitile odličjima svih boja.\nLiman—Klupski prvak Evrope\nMomci iz Limana nastupom na 4 evropska kupa uz naporne treninge našli se na Evropskom tronu.\nErgometrijada—Sedam članova Limana među kojima je i tri devojke je učestvovalo ma ergometrijadi 2016.\nEvropski kup Tacen Slovenija—učestvovali kao jedini tim reprezentacije Srbije.\nEvropsko prvenstvo Tacen\nJunisorski tim Liman osvojio je srebrnu medalju u paralellnom sprintu (H2H). Ovo je istorijski uspeh rafting sporta u Srbiji. Tim Koji je doneo pobdu je: Aleksandar Pantelić, Bogdan Ribarić, Marko Stojanović, Miran Gojić i Vladimir Kranjčević\nPrvi put u istoriji kluba devojke osmercu osvajaju bronzanu medalju. Uz izizetan trud devojaka Saške, Mire, Anđele, Ane, Kaće, Katarine, Jovane, Božice i Bojane pod rukovodstvom prijatelja kluba , veslače kluba Gaeleb i predsednika kluba su postigle uspeh u najkompleksnijoj veslačkoj disciplini.\nOMLADINSKA LIGA SRBIJE-Veslači Limana u četvercu skul za kadete sa veslačima partizana osvojili prvo zlato za Liman.\nDRŽAVNO PRVENSTVO ZA PIONIRE I KUP SRBIJE- Veslači Limanasa veslačima Partizana u Kupu su osvojili bronzanu medalju .\nEVROPSKI KUP I DRŽAVNO PRVENSTVO U ZUBINOM POTOKU\n25. May 2022., 03:50


Švicarska podrška obrazovanju medicinskih sestara u BiH –donacija opreme Medicinskom fakultetu Univerziteta u Banjaluci\nBanja Luka, 18.02.2019.\nMedicinskom fakultetu Univerziteta u Banjaluci uručena je dodatna medicinska oprema za kabinet kliničkih vještina u sklopu Projekta jačanja sestrinstva u Bosni i Hercegovini (ProSes). Zajedno sa osnovnom opremom doniranom u prethodnom periodu, ova oprema će se koristiti za usavršavanje praktičnih kliničkih vještina studenata zdravstvene njege.\nFormiranje i opremanje kabineta kliničkih vještina je dio tekućeg procesa reforme i inovacije nastavnih planova i programa I i II ciklusa studija zdravstvene njege i njihovog usklađivanja sa standardima Evropske unije.\nPrilog o donaciji možete pogledati na linku: https://lat.rtrs.tv/av/pusti.php?id=82155


CARITAS ŠVICARSKE: Interventna pomoć za ljude iz romskih zajednica – Mapiraj.ba\nUz podršku Švicarske vlade i svojih donacija, Caritas Švicarske omogućio je, zbog situacije prouzrokovane pandemijom koronavirusa (COVID-19), interventnu pomoć za najugroženije kategorije stanovništva u 19 općina širom Bosne i Hercegovine za cca 2000 domaćinstava (cca 6000 članova domaćinstava) u razdoblju od tri mjeseca (od aprila do juna tekuće godine).\nMeđu odabranim općinama u ovom važnom projektu našla se i Općina Kakanj, te je između međunarodne humanitarne organizacije CARITAS Švicarske i Općine Kakanj potpisan Memorandum o saradnji, kojim je uspostavljena saradnja u okviru projekta Vanredna hitna pomoć za ranjiva domaćinstva u svrhu prevazilaženja poteškoća izazvanih COVID-19.\nPrimarni cilj projekta je podrška Općini Kakanj u pružanju humanitarne pomoći ranjivim domaćinstvima.\nCiljne grupe prema kojima je usmjerena pomoć su domaćinstva koja su ostala bez prihoda zbog ekonomskih ograničenja i ograničenja rada, tj. domaćinstva u ranjivoj situaciji.\nOvaj projekat obuhvatio je i pripadnike romske nacionalne manjine sa područja općine Kakanj.\nU aprilu ovim projektom bilo je obuhvaćeno 150 romskih porodica, u maju se taj broj povećao na 250, a realizacija za juni se tek očekuje.\nPomoć se sastoji od dodjeljivanja personalizovanih mjesečnih vaučera porodicama za nabavku osnovnih prehrambenih i higijenskih sredstava u lokalnom supermarketu / tržnom centru kako bi se ublažila trenutna kriza uzrokovana pandemijom.\nVrijednost vaučera za porodicu koja se sastoji od 2 (dva) člana je 50,00 KM, za porodicu od 3 (tri) i 4 (četiri) člana 75,00 KM, za porodicu od 5 (pet) , 6 (šest) i 7 (sedam) članova 100,00 KM I za porodicu od 8 (osam) i više članova 125,00 KM.\nProjekat je implementiran od strane “Caritasa” Švicarske, a finansijski je podržan od strane Švicarske Konfederacije, predstavljene od strane Švicarskog federalnog ureda za vanjske poslove, djelujući kroz Ambasadu Švicarske u BiH i druge izvore.\n← Ombudsmeni upozorili: Radnicima u medijima koji su ostali bez posla moraju se osigurati prava\nBosnalijek podržava sigurne kuće u Sarajevu, Banjoj Luci, Tuzli i Mostaru →


Mokra Gora proglašena za jedno od najboljih turističkih sela na svetu - DRINA.INFO - Informativni portal zapadne Srbije i Podrinja\nDrvengrad, Mokra Gora Foto: Drina Info\nOd Drina info portal\t Na dec 2, 2021\nMinistarka trgovine, turizma i telekomunikacija Tatjana Matić učestvovala je danas na zasedanju Generalne skupštine Svetske turističke organizacije Ujedinjenih nacija (UNWTO) u Madridu, u okviru koje je Mokroj Gori dodeljena nagrada „Najbolje turističko selo”.\n„Mokra Gora u Srbiji je sa razlogom proglašena za jedno od najboljih turističkih sela 2021. godine u svetu. Svetska turistička organizacija prepoznala je Mokru Goru kao izuzetan primer ruralne destinacije sa ogromnim potencijalom za unapređenje seoskog turizma. To je turističko selo koje neguje kulturu i čuva tradiciju, slavi raznolikost, pruža mogućnosti za razvoj održivog turizma i čuva biodiverzitet”, rekla je Matić, saopštio je njen kabinet\nOna je dodala da je Mokra Gora selo koje je dočekalo svoj ,„novi život” u 21. veku i da zahvaljujući jedinstvenoj Šarganskoj osmici, kao i gradu Mećavnik – Drvengrad, predstavlja turističku atrakciju u Zapadnoj Srbiji koju godišnje poseti veliki broj turista iz zemlje i sveta, javlja Beta.\n„Šarganska osmica“, Mokra Gora Foto: Drina Info\nMatić je istakla da Srbija ostvaruje odličnu saradnju sa Svetskom turističkom organizacijom Ujedinjenih nacija, koja se ogleda u aktivnom učešću u radu njenih tela, kao i programima i projektima Organizacije i zahvalila se svima koji su glasali za Srbiju i Mokru Goru.\nSvetska turistička organizacija Ujedinjenih nacija predstavlja najvažnije globalno telo za međunarodni turizam, a zasedanje Generalne skupštine ove organizacije bila je prilika da se okupe svi važni predstavnici zemalja iz celog sveta kako bi razgovarali o postojećem stanju i mogućnostima unapređenja turizma.


Semenari traže duži zakup oranica - POLJOPRIVREDNIK specijalizovani list za selo\nDatum kreiranja petak, 10 maj 2019 11:40\n* Zakup na barem 20 godina, redovne kontrole plodnosti, pravo prečeg korisnika za naučne institucije neki su od predloga za izmenu postojećeg zakona o poljoprivrednom zemljištu\nIzmenama Zakona o poljoprivrednom zemljištu trebalo bi da se uredi oblast gazdovanja ovim resursom, a najviše ima primedbi na raspolaganje oranicama koje su u državnoj svojini. Posebno mesto u raspodeli državnih njiva imaju naučnoistraživačke ustanove, fakulteti, stručne službe, semenarske kuće, koji se bave naučnoistraživačkim radom, ali i proizvodnjom semena. Prema aktuelnom zakonu, školama, poljoprivrednim stručnim službama i socijalnim ustanovama može da pripadne na korišćenje bez plaćanja naknade do 100 hektara, a visokoobrazovnim ustanovama, odnosno fakultetima i naučnim institutima čiji je osnivač država i ustanovama za izvršenje krivičnih sankcija najviše do 1.000 hektara.\nU praksi je čest slučaj da ustanove na korišćenje dobijaju znatno manje površine od maksimalno predviđenih zakonom i to je nešto što se ponekad pojavljuje kao ograničavajući faktor u njihovom radu. Parcele koje dobijaju na korišćenje su neretko raštrkane, što otežava organizovanje ove zahtevne proizvodnje. Međutim, mnogo veći problem predstavlja rok na koji se dodeljuje zemljište, jer je on isuviše kratak da bi se organizovala odgovarajuća, kvalitetna proizvodnja. Neretko je prethodni korisnik lošom agrotehnikom iscrpeo zemljište, pa na njemu ne mogu da se ostvare odgovarajući kvalitet i prinos.\nTo je bio jedan od razloga da Semenarska asocijacija Srbije, zajedno s Privrednom komorom Srbije, u Regionalnoj privrednoj komori Južnobačkog upravnog okruga u Novom Sadu organizuje skup s namerom da okupi stručnjake koji će dati svoje viđenje mogućeg uređenja korišćenja zemljišta, posebno onog u državnoj svojini. Sastanak je održan s ciljem da se sastavi lista predloga i uputi radnoj grupi resornog ministarstva koja treba da predloži izmenu zakona. Sastanku su, između ostalih, prisustvovali i predstavnici novosadskog Instituta za ratarstvo i povrtrarstvo, kompanije Chemical Agrosava i novosadske Poljoprivredne stanice.\n- Zemljište koje se koristi za semensku proizvodnju, koja je strateški važna za Srbiju, mora da se pripremi na odgovarajući način i treba da se obezbedi izolacija od okolnih parcela. Sve to je mnogo lakše uraditi ako se iz godine u godinu ovaj posao obavlja na istom zemljištu, jer su ulaganja velika. Ne može se za samo jednu godinu adekvatno pripremiti zemljište kojim neko prethodno nije gazdovao na odgovarajući način. Važno je i da zbog kvalitetnog praćenja proizvodnje parcele budu u blizini institucije koja se bavi proizvodnjom semena, objašnjava dr Vladimir Mihajlov iz novosadskog Instituta za ratarstvo i povrtarstvo, i kaže da Institut strahuje i od restitucije, jer, kako je istakao, zakon propisuje da se onima kojima ne mogu da budu vraćene parcele čiji su bili vlasnici vrati neko drugo zemljište. Površine koje Institut obrađuje posebno su interesantne baš iz razloga što se u njih mnogo ulaže.\nKoliko je semenarska proizvodnja važna za privredu jedne zemlje objasnio je dr Nenad Vasić iz kompanije Chemical Agrosava, naglasivši da Srbija, s prosečno 10.000 hektara semenske proizvodnje suncokreta i kukuruza, godišnje ostvari prihod od najmanje 130.000.000 evra.\n- Semenari u Francuskoj na raspolaganju imaju oko 93.000 hektara i vrednost proizvodnje od 1,7 milijardi evra. Primeri iz zemalja u okruženju takođe potvrđuju da se semenarstvu kao profitabilnoj proizvodnji poklanja velika pažnja. Mi, pri tome, imamo izuzetno dobre agroekološke uslove za organizovanje ove proizvodnje, rekao je Vasić i napomenuo da se od semenske proizvodnje ostvaruje znatno veća dobit u poređenju s nekim drugim koje smatramo izvoznom šansom.\nTreba imati na umu, kako je rekao, da se sa semenom prodaje i nauka koja je u njega ugrađena, za razliku od sirovih poljoprivrednih proizvoda koje najčešće nudimo tržištu.\nOno o čemu se nedovoljno govori jeste plodnost zemljišta, koja je sve ugroženija zbog nedomaćinskog odnosa prema ovom neobnovljivom resursu.\n- Tokom poslednjih 100 godina poljoprivredna proizvodnja je značajno unapređena, ali je istovremeno degradirano zemljište. Za oko pola veka, zbog prenamene ili nekih drugih razloga, izgubili smo oko 300.000 hetara oranica. U Vojvodini, koja važi za najplodniji region u zemlji, svega oko jedan odsto njiva ima nivo humusa iznad pet odsto. Ako ovako nastavimo da se ponašamo, nije daleko vreme kada će zemljište postati ograničavajući faktor za proizvodnju, upozorava dr Jovica Vasin s novosadskog Instituta za ratartvo i povrtarstvo, koji je i član radne grupe za izmenu Zakona.\nOn napominje da ima više faktora koji su doveli do ove situacije, a jedan od glavnih je nedostatak stajnjaka, ali i nedovoljno i neadekvatno korišćenje mineralnih đubriva. Iz tog razloga se zalaže ne samo da se zemljište daje na korišćenje na duži rok nego i da se povremeno rade analize plodnosti kojima bi se utvrdilo da li korisnik ulaže u unapređenje plodnosti. Ovo se odnosi i na stočare koji državnu zemlju dobijaju po pravu prečeg zakupa.\nOni koji ne drže životinje trebalo bi, po mišljenju Vasina, da u pravilnim razmacima obavljaju sideraciju, odnosno zelenišno đubrenje parcela. Radi se o zasnivanju useva koji se ne ubira, nego se u određenoj fazi vegetacija zaorava, čime se zemljištu vraćaju hranljive materije. Ovaj stručnjak predlaže da država subvencioniše sideraciju, jer je to period proizvodnje u kojem poljoprivrednik ima troškove, ali ne i zaradu.\nOBAVEZNA KONTROLA PLODNOSTI ZEMLJIŠTA\nNa sastanku je dogovoreno je da se radnoj grupi uputi predlog da se institucijama koje se bave naučnoistraživačkim radom u poljoprivredi zemljište daje na korišćenje na rok od barem 20 godina. Toliko je, kako smatraju stručnjaci, potrebno da bi se isplatilo ulaganje u unapređenje proizvodnje, na primer, izgradnjom zalivnih sistema. Ustanove koje se nalaze u ovoj grupi tražiće i da dobiju pravo prečeg korisnika državnog zemljišta. Zalažu se i za povremene kontrole kvaliteta zemljišta i sankcionisanje onih koji neodgovorno koriste ovaj neobnovljivi resurs. Iako je restitucija pri kraju, još uvek postoje sporne parcele, koje trenutno koriste neke naučne institucije, pa će biti zatraženo da se to zemljište izuzme iz ovog postupka.\nRazmišlja se i o tome da se uvede povremena sideracija, odnosno zelenišno đubrenje kao obaveza na parcelama gde nema dovoljno drugog organskog đubriva, kao i da država subvencioniše ovaj način proizvodnje.\nSTRUČNIM SLUŽBAMA DATI ZEMLJIŠTE SHODNO POTREBAMA\nPrema podacima Privredne komore Srbije koje je na skupu predstavio Aleksandar Bogunović, poljoprivredne stručne službe, kojih u Srbiji ima 35, koriste svega oko 48 odsto zemljišta u odnosu na površinu na koju imaju pravo po zakonu. Napomenuo je da stručnim službama, posebno u Vojvodini, treba omogućiti da dobiju više zemljišta na korišćenje shodno obimu poslova koji obavljaju. Čak i kada bi se to omogućilo, kako je istakao, radilo bi se o zanemarljivo maloj površini državnog zemljišta, ali bi se značajno unapredio naučnoistraživčki rad u poljoprivredi.\nDr Sanja Mehanxić Stanišić iz novosadske Poljoprivredne stanice predložila je da se, osim obaveznog dužeg roka za korišćenje zemljišta, stručnim službama odobri i da dobiju parcele na više različitih mesta kako bi se upoređivali proizvodni ogledi u različitim proizvodnim uslovima. Bitno je, kako je napomenula i da ogledna polja budu dostupna poljoprivrednicima.


Preduzeće CENTAR d.o.o. je osnovano 1987. godine u privatnoj svojini, i potpuno je opremljeno za preradu drveta, od pripreme oble građe, sušenja, rezanja, pa do izrade elemenata prema zahtevanoj specifikaciji.\nOsnovna delatnost preduzeća je izgradnja klasičnih i montažnih objekata, višespratnih stambenih objekata, porodičnih kuća, vila, bungalova, poslovnih objekata razne namene, kako na domaćem tržištu, tako i u izvozu u zemlje Evropske Unije.\nProizvodni pogon je smešten na privatnom posedu u Bajinoj Bašti, dok se Projektni i Razvojni biro, kao i Prodaja nalaze u Beogradu.\nPreduzeće, kada je klasična gradnja u pitanju, sa svojom ekipom iskusnih projektanata i majstora gradi kvalitetno i brzo objekte prema Vašoj želji i viziji, a takođe u svom pogonu proizvodi krovnu konstrukciju kao i stolariju koja se ugrađuje na objektu.\nPoštovani Investitori ukoliko...\n• Imate sopstvenu viziju Vaše kuće ili,\n• Vam se ne dopada nijedan naš Idejni projekat, ili\n• Pozicija na Vašem placu zahteva poseban plan...\n...dođite, i naš Projektni biro, će svaku Vašu želju pretvoriti u stvarnost!


Časopis Industrija :: Korak ka bržim kvantnim računarima — Fizičari iz Beča i Beograda razvili efikasniji metod za proveru kvantne spletenosti\nKorak ka bržim kvantnim računarima — Fizičari iz Beča i Beograda razvili efikasniji metod za proveru kvantne spletenosti\n01.07.2019 Komentari: 0\nKvantna spletenost omogućava simultano generisanim česticama da dele isto kvantno stanje čak i ako su fizički udaljene. Odnosno, ako se jedna isprepletena čestica nalazi pod spoljnim uticajem u isto vreme se pod tim uticajem menja stanje i drugih isprepletenih čestica, bez obzira koliko su udaljene jedna od druge.\nOvaj fenomen jedan je od glavnih uslova za postojanje kvantnih računara — računara koji daleko brže rešavaju probleme nego današnji najnapredniji računari, piše Phys.org, a prenosi Startit-rs.\nIsti izvor navodi kako su naučnici iz Beča (Univerzitet u Beču i Austrijska akademija nauka) i Beograda (Fizički fakultet u Beogradu, Centar za kvantnu i teorijsku fiziku) razvili novi metod za otkrivanje kvantne spletenosti čak i u velikim kvantnim sistemima, što ih čini bližim implementaciji kvantnih proračuna.\nZa razliku od dosadašnjih efikasnih metoda koje su primenjivane na sisteme od tek nekoliko kjubita (osnovne kvantne jedinice koje mogu da predstavljaju nulu ili jedinicu, ali i superpoziciju ta dva stanja), novi metod omogućava brže dokazivanje kvantne spletenosti u sistemima većih razmera.\nIza ove novine stoji grupa naučnika koji se bave teorijskom i eksperimentalnom fizikom, a koja je vođena od strane dr Filipa Valetra i dr Borivoja Dakića, gostujućeg predavača i nekadašnjeg člana Centra za kvantnu i teorijsku fiziku, a sada profesora na Fizičkom fakultetu u Beču.\nTeorijsku ideju naši naučnici su plasirali eksperimentatorima u Beču, a o čemu se konkretno radi objašnjava Aleksandra Dimić, eksterna saradnica profesora Dakića i istraživačica saradnik Fizičkog fakulteta u Beogradu:\nRadi se o novoj probabilističkoj metodi verifikacije kvantne spletenosti. Naime, metod koji smo razvili bi mogli da poistovetimo sa metodom prepoznavanja otiska prsta osobe. Ono što naš metod radi jeste da prepoznaje pravi „otisak prsta” spletenog kvantnog stanja koje želimo da detektujemo, odnosno na odgovarajući način bira merenja kojim ćemo tretirati posmatrani kvantni sistem.\nPrednost metoda je što se verifikacija radi brzo i efikasno — sa malim brojem kopija kvantnog sistema, što je jako važno za praktične primene.\nKonkretno, da bi testirali svoj novi metod, eksperimentalno su proizveli kvantni sistem sastavljen od šest isprepletenih fotona. Rezultati koje su dobili pokazali su da je samo nekoliko eksperimenata dovoljno da se potvrdi prisustvo zapletenosti sa izuzetno visokim stepenom pouzdanosti — do 99,99 odsto. Glavna praktična primena ovoga je u kvantnom računarstvu, kaže Aleksandra.\nKad radite sa velikim kvantnim sistemima (nekoliko desetina kvantnih bitova) važno je da efikasno proverite da li je vaš sistem kvantno korelisan — spleten, na odgovarajući način. Ako je to slučaj onda se istovetna priprema posmatranog kvantnog sistema može koristiti kao resurs za kvantno računanje.\nNaravno, ovo je tek jedan korak ka implementaciji kvantnih računara koja ima i druge izazove.


Reprezentacije Bosne i Hercegovine i Portugala odigrali su bez golova prvi meč baraža za EP 2012, a selektori dva tima Safet Sušić i Paolo Bento, različito su ocenili krajnji rezultat.\nReprezentacija BiH ipak dočekuje Portugal u Zenici\nFudbalska reprezentacija Bosne i Hercegovine ipak će ugostiti selekciju Portugala u Zenici u prvoj utakmici baraža za odlazak na Evropsko prvenstvu u Ukrajini i Poljskoj.\nŠpanski mediji: Šamarčina\nFudbalska javnost u Španiji šokirana je debaklom aktuelnih evropskih i svetskih šampiona koji su noćas poraženi od komšijskih rivala Portugalaca rezultatom 4:0 u prijateljskom meču.\nNani: Ronaldo izvini molim te\nReprezentativac Portugala Nani izvinuo se svom kolegi Kristijanu Ronaldu, jer mu je zbog njega poništen fantastičan gol sinoć protiv Španije.\nReal: Murinjo ne može da pomogne\nTrener fudbalera Reala iz Madrida Žoze Murinjo neće moći da prihvati ponudu Fudbalske federacije Portugalije da vodi nacionalnu selekciju te zemlje na predstojeće dve utakmice kvalifikacija za...


Svečano otvoreni šesti “Antićevi dani” | Pisanija.com\nNOVI SAD - Tradicionalnu manifestaciju u čast velikog pesnika Miroslava Antića (1932-1986), šeste “Antićeve dane”, svečano je danas u Kulturnom centru Novog Sada otvorio gradonačelnik Miloš Vučević, istakavši da je Mika Antić bio jedan od najznačajnijih stvaralaca u istoriji tog grada.\nPozdravljajući goste svečanog skupa Vučević, koji je i predsednik Odbora manifestacije “Antićevi dani”, je rekao da u vremenu kada Novi Sad nastoji da se na najbolji način promoviše kao kandidat za evropsku prestonicu kulture 2020. godine, “svesni smo da je kulturi i umetnosti grada možda najviše od svih dao Mika Antić”.\nOn je bio slikar, muzičar, filmski režiser, dramski pisac, “nesmireni novinar ali iznad svega veliki pesnik”, podsetio je gradonačelnik i naglasio da to što su ga, umesto punim imenom, svi zvali Mika Antić, “možda najbolje pokazuje koliko je on, svojim radom i načinom života prirastao za srca Novosađana, građana Vojvodine i Srbije”.\nVučević je dodao da će i ova višednevna manifestacija, u organizaciji grada, biti jedan od atributa za što bolje predstavljanje Novog Sada u “ni malo lakoj borbi za evropsku prestonicu kulture 2020. godine”.\nPovodom dana rođenja Mike Antića, 14. marta, predstavnici grada položili su vence cveće na njegov grob i kraj pesnikovog spomenika u Dunavskom parku.\nRaznovrsni kulturni programi, organizovaniu Antićevu čast na više mesta u gradu, traju od 12. do 16. marta.


Izveštači Blicsporta sa EP bili su na treningu evropskog i turskog šampiona, i na kratko posmatrali kako radi legendarni trener kao što je Žoc.\nDejan Radonjić gleda trening Fenerbahčea\nTrening trofejnog stručnjaka i devetostrukog osvajača Evrolige sa tribina je gledao i doskorašnji trener Crvene zvezde Dejan Radonjić, koji gleda i završnicu šampionata Starog kontinenta.\nTrening Fenera pod Žocovom komandom\nŠto se tiče naše kolonije u Feneru, Nikola Kalinić je i dalje i laganom ritmu, zbog povrede koja ga je sprečila da igra na EP, dok će se Marko Gudurić pridružiti novim saigračima po završetku obaveza sa reprezentacijom Srbije i borbe za medalju.\nKalinić i Obradović na treningu\n"Orlovi" ovog petka (20.30) igraju polufinale sa Rusijom, prvi finalista je Slovenija koja čeka pobednika, dok će se Španija sa poraženim iz ovog duela boriti za bronzu.\nSRBI LUDACI Kalina ne moža da igra na Evrobasketu, ali ima SNAŽNU poruku za drugove\nMare Sad ce lokalni strucnjaci pitati kako to da Kalinic trenira a nije isao na Ep zbog povrede.


Stoltenberg: Korona virus ukazao na pretnje van vojne sigurnosti - European Western Balkans\nBRISEL – Korona virus demonstrirao je potrebu za sigurnošću koja nije isključivo vojna, poručio je Generalni sekratar NATO Jens Stoltenberg, na online konferenciji “NATO 2030” na kojoj je predstavio ideju jačanja NATO alijanske u svetu nakon pandemije korona virusa, prenosi Demostat.\nStoltenberg je istakao da je ovo prilika da se vidi gde će Alijanska biti za 10 godina i izrazio potrebu za jačanjem saradnje u sajber prostoru, kao i za kontrolom globalnog naoružanja.\nPrema njegovim rečima NATO mora ostati vojno jak, ali je to samo deo odgovora te da se NATO mora koristiti više politički, a sve slabotsti izneti na zajednički sto.\n“Moramo još više sarađivati sa istomišljenicima, sa Australijom, Japanom i Južnom Korejom, kako bi smo izgradili svet na slobodi i demokratiji, a ne nasilju”, rekao je Stoltenberg, dodajući da su upravo izazovi sa kojima će se NATO suočavati u narednoj deceniji obezbeđivanje slobode, demokratije i vladavine prava, jer to članice NATO čini jakima kao nacije, ali i NATO kao alijansu.\nNa pitanje da li NATO vidi Kinu kao novog neprijatelja, odgovorio je da Kina nije neprijatelj, ali da ona sve više menja odnose snaga u svetu.\n„Kina postaje najveća ekonomija u svetu. Oni mnogo ulažu u nove tehnologije. Zato je bitno da Amerika i Evropa rade zajedno. Sve to predstvlja pretnju za NATO i zato mi moramo da budemo još jači i da se razvijamo kako bismo parirali tome“, rekao je Generalni sekretar NATO.\nOn je izrazio nadu da će se postići stepen saradnje sa Evropskom unijom u narednoj deceniji, ali da EU ne može da zameni NATO.\n“Možemo da radimo zajedno i da se dopunjujemo. Mir nije bio normalna stvar u Evropi pre uspostavljanja Alijanse pre 70 godina, zato je bitno da NATO, kao jaka alijanska, održava mir i slobodu”, naglasio je Stoltenberg.\nOn je istakao da pored vojnih pretnji, Alijansa je suočena sa opasnostima poput pandemije, sajber pretnji, ali i propagande i širenja lažnih vesti.\nStoltenberg je poručio da Rusija nastavlja svoje vojne aktivnosti i koristi snagu protiv svojih komšija, dodajući da je Rusija ipak komšija i da veruje u dijalog sa njima, kao i da je moguće sklopiti dogovor sa Moskvom.\n“Moskva ne treba da sumnja u spremnost NATO-a da zaštiti svoje saveznike, ali Alijansa će nastaviti da sarađuje sa Rusijom i da radi na kontroli naoružanja”, zaključio je Generalni sekratar NATO Jens Stoltenberg.\nJens StoltenbergKorona virusNATO


Iz arhive - VREME BR.439 | 20. MART 1999.: Che sara – sara\nSrbi, Albanci i Zapad odlučili su da igraju diplomatske ćorave bake dok očekuju pogoršavanje sukoba do mere koja će ih naterati da deluju\nBudući da niko od učesnika druge runde pregovora o prelaznom mirovnom rešenju za Kosovo ne očekuje uspeh konferencije koja je 15. marta počela u Parizu, postavlja se pitanje zašto su se uopšte tamo sastali osim da se, u nedostatku stvarnog rešenja, igraju diplomatske ćorave bake.\nJedan od kopredsedavajućih pregovora o Kosovu, francuski ministar spoljnih poslova Iber Vedrin, izjavio je uoči pariskog sastanka da taj skup "nema prevelike izglede za uspeh", jer se nijedna od strana nije pomerila s mrtve tačke, iako je to od njih jednoglasno zahtevala međunarodna zajednica. Predstavnik ruskog Ministarstva spoljnih poslova Aleksandar Grišenko takođe je izrazio sumnju u postizanje sporazuma u Parizu. "Njujork tajms" primećuje da je za razliku od prvog skupa u Rambujeu pariska konferencije otvorena bez ikakve pompe - jer Vašington ne očekuje ništa od Pariza s obzirom na diplomatske neuspehe državnog sekretara Medlin Olbrajt u prethodnoj turi razgovora, specijalnog izaslanika Bele kuće Ričarda Holbruka, koji u Beogradu nije ubedio Miloševića da prihvati NATO trupe, i senatora Boba Dola, koga su na Kosovu propisno izvozali predstavnici ilegalnog UČK-a.\n"Politika" je 16. marta objavila ocenu svog direktora i glavnog urednika (koji je u Parizu u pratnji predsednika Srbije Milana Milutinovića) da se "dešava ono što smo predvideli i govorili: neviđena prevara i obilje falsifikata... Ovo što se danas događalo u Parizu nagoveštava da će naša delegacija biti optužena što neće rat, neće ni pakt, već pravedno i mirno političko rešenje".\nSEDAM OD DESET: U trenutku pisanja ovog teksta pregovori traju tri dana, a jedina novost zbila se na samom početku, kada je Hašim Tači zvani Zmija, šef pregovaračkog tima kosovskih Albanaca i pripadnik UČK razaslao šefovima diplomatija članica Kontakt-grupe (SAD, Velika Britanija, Francuska, Nemačka, Italija, Rusija) pismo u kojem se kaže da prihvataju sporazum i da će ga rado potpisati na mestu i u vreme koje pomenuti šefovi odrede. No ni taj događaj ne predstavlja posebno iznenađenje, s obzirom na to da su kosovski Albanci još u Rambujeu najavili da će potpisati sporazum kad se "konsultuju s bazom". Član delegacije Veton Suroi je, opet, rekao da predstavnici kosovskih Albanaca sada rade na pitanjima implementacije. "Postoji velika zabrinutost o tome šta će Beograd da odluči, ali to je briga međunarodne zajednice, a ne nas."\nDelegacija Srbije ponaša se u skladu sa onim što je najavila - da će razmatrati politički sporazum, ali da o vojnom sporazumu, odnosno raspoređivanju NATO trupa kao garanta dogovorenih političkih rešenja uopšte neće da razgovara.\n"Delegacija Srbije pokušala je da ponovo otvori raspravu o većim delovima političkog sporazuma sa kojim su se obe strane saglasile u prvoj rundi pregovora u Rambujeu", javio je Rojters, pozivajući se na diplomatske zvaničnike koji to nazivaju "taktikom odugovlačenja". Srpska strana je, naime, međunarodnim posrednicima dostavila dvadeset strana pismenih primedbi i predloga na tekst iz Rambujea, i tražila da joj se na sve to pismeno odgovori. Predsednik Srbije Milan Milutinović, koji predvodi delegaciju u Rambujeu, izjavio je da će potpisati tek ako svi srpski amandmani budu prihvaćeni.\nCitirajući izvore prisutne na pregovorima, CNN je izvestio da Srbi hoće da promene sedam od deset redova u predlogu sporazuma amandmanima koji bitno ograničavaju autonomiju Kosova. Diplomate su, kako se moglo očekivati, rekle da neće biti novih pregovora o najbitnijim pitanjima, nego da bi samo mogao da bude razmotren neki "tehnički detalj" političkog sporazuma. Posle toga je "Glas javnosti", pozivajući se na diplomatske izvore, javio da je srpska delegacija tražila još vremena da razmisli o sporazumu.\nBOLJE RAT: Pred početak pariskih pregovora, vlasti Srbije zapucale su iz najtežeg verbalnog oružja sa osnovnom porukom - bolje rat nego pakt. "Kosmet je simbol nacionalnog i državnog postojanja Srbije i zato Srbija može da izgubi Kosmet samo na jedan način: vojnom pobedom onoga ko je trenutno jači od nje, a nikada i nipošto u pregovorima za zelenim stolom. Srbija Kosmet neće dobrovoljno dati, od nje se Kosmet može samo silom oduzeti. A onda bi najveći nacionalni zavet Srba bio da povrate Kosovo", izjavio je zvanični šef delegacije Ratko Marković po dolasku u Pariz.\nPotpredsednik savezne vlade Zoran Lilić rekao je u intervjuu Tanjugu da je "naš stav i strateška odluka" da ne prihvatimo nikakve strane trupe, čak ni mirovne snage Ujedinjenih nacija. "Razmeštanjem NATO snaga na Kosmet Amerika želi da u jednu celinu poveže vrlo značajnu strategijsku tromeđu koju čine prostori Albanije, Kosmeta, Makedonije i Bugarske, time konsoliduju južno krilo ove organizacije i stvore uslove za predislociranje snaga iz Zapadne Evrope na taj prostor... Ja nemam ništa protiv želje SAD da zadrži dominaciju u Evropi, ali imam protiv da Srbija bude poligon za eksperimentisanje i da cena tih eksperimenata bude gubitak suvereniteta Srbije, a time i SRJ", objasnio je Lilić, ostavivši nejasan prostor za kompromis izjavom da se "između tako suprotstavljenih stavova mogu tražiti određena prihvatljiva rešenja, ali tek po postizanju političkog sporazuma o autonomiji".\nZapad - a pogotovu Albanci - odbijaju, međutim, svaku pomisao na razdvajanje političkog i vojnog sporazuma, smatrajući da nikakvo rešenje nema šansi da bude realizovano bez međunarodnog civilnog i vojnog angažmana.\nFAJRONT: Američki mediji izveštavaju da predsednik SRJ Slobodan Milošević tvrdi da je 2000 nenaoružanih verifikatora, koji na Kosovu od oktobra nadgledaju bezuspešni prekid vatre, sasvim dovoljno za nadziranje i političkog sporazuma o Kosovu. "Blic" je citirao neimenovani izvor u saveznoj vladi koji tvrdi da bi srpska strana prihvatila naoružavanje verifikatora OEBS-a, međutim SAD ne odustaju od pozicije da isključivo 28.000 vojnika NATO-a (10.000 je već u Makedoniji) može da obavi taj posao.\nS obzirom na tvrd stav Srbije, malo je verovatno da bi se u narednih nekoliko dana mogao dogoditi obrt koji bi njenu delegaciju naveo da odjednom prihvati i politički sporazum i trupe, a unilateralno potpisivanje sporazuma bilo bi besmislica na koju se još niko izgleda nije odlučio. Pošto su diplomatski posrednici nagovestili da će najdalje u petak biti odsviran fajront u konferencijskom centru Kleber ako dotad ne bude nekog napretka, najverovatnija je pretpostavka da će se pariski skup razići bez rezultata. Šta bi se poslo moglo očekivati?\nJugoslovenski ambasador u Moskvi Borislav Milošević već je dao preciznu prognozu: "Nove pretnje i uvrtanje ruku." Zapadni predstavnici su u više navrata podsetili da je još na snazi pretnja bombardovanjem Srbije, a Savet NATO-a je u sredu 17. marta saopštio da je spreman da deluje na osnovu procene da Milošević neće da potpiše mirovni sporazum i procene o pojačavanju oružanih snaga (između 16.000 i 20.000 na Kosovu i oko njega), što predstavlja kršenje oktobarskih sporazuma o broju snaga bezbednosti koje tamo smeju biti. Ako sporazum, uključujući i vojni deo, ne bude potpisan do petka, Savet NATO-a će se ponovo sastati, najverovatnije tokom vikenda da razmotri dalje poteze.\nČEKANJE SREBRENICE: Međutim, na osnovu najava od nekoliko prethodnih dana reklo bi se da samo nepotpisivanje sporazuma možda neće biti dovoljan razlog za vazdušne udare na Srbiju. Portparol Stejt departmenta Džejms Rubin je na brifingu 15. marta objasnio da je Administracija imala ogroman posao da "pripremi NATO za delovanje zbog causus belli bez presedana - da jedna strana nije potpisala sporazum". Rekao je i da "tako nešto dosad nije rađeno".\nPrema "Vašington postu", Klinton je prilikom radnog doručka sa novinarima pred susret sa generalnim sekretarom NATO-a Havijerom Solanom nagovestio da vojna akcija ne predstoji neposredno, jer beogradskim vlastima treba dati vremena da prihvate sporazum.Očigledno je, međutim - dodao je američki predsednik - da to ne mogu činiti večno.\nAkcenat se kod vazdušnih udara stavljao na nešto drugo - na sprečavanje humanitarne katastrofe na Kosovu. Solana je, na primer, rekao da će NATO dejstvovati da bi se izbegla takva katastrofa. Glavnokomandujući NATO-a za Evropu Vesli Klark izjavio je u intervjuu BBC-u da Miloševiću neće biti dozvoljeno da uništava civilno stanovništvo i njihova sela. Izgleda, međutim, da još postoji dilema može li se bombardovati Srbija da bi se predupredila još nepostojeća humanitarna katastrofa, ili treba čekati da se ona i desi. "Njujork tajms" je tako citirao neimenovanog visokog zvaničnika američke administracije koji je rekao da će "možda biti potrebna još neka Srebrenica pre nego što dobijemo novi Dejton".\nTEK POČINJE: Americi i NATO-u, dakle, trebaju mrtvi civili, spaljena sela, reke izbeglica - ili bar nešto što liči na to, pošto je stvar sa Račkom očito propala, a za masakr na mitrovačkoj pijaci još nisu pokušali da optuže Srbe. Zapadni mediji su u utorak već javili o nekih 9000 izbeglica u okolini Vučitrna, pa će možda od toga napraviti nešto. No, s obzirom na stvarnu eskalaciju sukoba na Kosovu, na sve veći broj žrtava, na raspoloženost obe strane da ratuju - nije isključeno da će uskoro biti stvarnih masakra, poplava izbeglica i pomenute, očigledno očekivane humanitarne katastrofe.\nUopšte, na sve strane se najavljuje nastavak sukoba. "Ovaj rat je u ranoj fazi i verovatno će se pogoršavati", rekao je Rubin na brifingu u Stejt departmentu 11. marta. Nemački ministar spoljnih poslova Joška Fišer izjavio je da strahuje da bi umesto mira mogla da nastupi faza ozbiljne konfrontacije. Predstavnik UČK-a u Londonu Pleurat Sejdiu upozorio je u londonskom "Tajmsu" da bi pristanak naoružanih Albanaca na sporazum mogao biti kratkog daha:"Znamo da neće biti bombardovanja ukoliko Srbi ne potpišu, a u tom slučaju, ako njihove snage nastave napade na Kosovu, biće problema. UČK mora da se brani." Portparol Pentagona Ken Bejkon rekao je da se "Srbi spremaju za rat, ali nastavljaju da učestvuju u mirovnim pregovorima". Ili, kako je to na svoj neponovljiv način u Parizu izjavio Milan Milutinović - che sara, sara.\nNegde je verovatno već odlučeno koliko je žrtava još potrebno da bi se krenulo u intervenciju, pa onda možda ozbiljno pristupilo miru. Te žrtve će, po svemu sudeći, mirno podneti odlučitelji na sve tri strane kao uloge u krupnoj igri koja sa mirom na Kosovu ima samo posredne veze.


FabLab – Forum za žensko preduzetništvo u biotehnologiji - startit\nIvana Gadjanski - 3. Septembar, 2013.\nSve je počelo tako što sam videla konkurs za Fulbright Alumni Grant, u novembru 2012, pomislila kako je to dobra prilika da pokušam da uradim nešto konkretno u vezi sa gore pomenutim temama koje me već duže okupiraju, napisala projekat i dobila finansiranje. U timu je još i Nevena Popović kao projektna menadžerka, i u organizaciji nam pomažu Američka ambasada u Beogradu, fantastičan duo dizajnera JPON, moj ko-osnivač iz Pubsonic-a Vladan Petrovic, , odličan PR Marko Nedeljković, SEEICT, Centar za promociju nauke i Univerzitet Metropolitan.\nŠta je u stvari biotehnologija?\nNajjednostavniji odgovor je: biotehnologija (eng. biotech) je tehnologija zasnovana na biologiji. U biotehnologiji se korišćenjem ćelijskih i biomolekularnih procesa razvijaju tehnologije i proizvodi koji se zatim upotrebljavaju u ishrani i poljoprivredi, u sprečavanju i lečenju bolesti (dijagnostika, lekovi, medicinski aparati), u različitim industrijskim granama (biogoriva, bioplastika), u zaštiti i sprečavanju posledica ekoloških katastrofa (bioremedijacija).\nMožda ćete pomisliti da je biotehnologija proizvod savremenog doba, medjutim ljudi koriste neke vidove biotehnoloških procesa već više od 6000 godina – pravljenje hleba, sira, piva na primer, zasnivaju se na biološkim procesima mikroorganizama. Vakcine su još jedan primer biotehnološkog proizvoda.\nIma li tu zarade?\nŠto se tiče finansijske strane preduzetništva u biotehnologiji, važi pravilo da su potrebne veće investicije nego za IT startape, da razvoj znatno duže traje (mnogo je teže primeniti lean startup approach na biotech jer su potrebni razni regulativni koraci i zvanične registracije, npr. FDA i EMEA sertifikati), ali i da je profit mnogostruko veći.\nZanimljivo je da je u SAD, biotech jedna od retkih industrija koja je i u vreme krize donosila profit i generisala nova mesta zaposlenja. Neke od najvećih biotech kompanija koje posluju globalno su: Novo Nordisk, Amgen, Gilead Sciences, a njihov profit u 2012 možete pogledati ovde . To su sada etablirane, jake, velike kompanije, medjutim mnoge su počele kao startapi. Trenutno najzanimljiviji biotech startapi su: Warp Drive Bio, Atreca, ImaginAb, a mene lično najviše impresionira Vecoy koji proizvodi nano-klopke za viruse.\nA kako je kod nas (Srbija i region)?\nNa FabLab forumu će učestvovati osnivačice dva srpska biotehnološka startapa , KreativTeh i Ekofungi, oba su dobila investicije od Inovacionog fonda i veoma uspešno posluju.\nKreativTeh je spin-off sa Tehnološko-metalurškog fakulteta Univerziteta u Beogradu i posluje u oblasti prirodnih nauka i biomedicine. Njihov proizvod, NanoAktiv je novi biomedicinski proizvod zasnovan na rastvorima i hidrogelovima alginata sa inkorporisanim nanočesticama srebra, koji će se koristiti kao antimikrobne obloge za lečenje dubokih i površinskih rana.\nEkofungi razvija novu tehnologiju za proizvodnju visoko kvalitetnog substrata za uzgajanje jestivih i medicinskih pečurki, sačinjenog od recikliranog organskog i neorganskog celuloznog materijala. Inovacija će se razvijati u saradnji sa istraživačima sa Poljoprivrednog fakulteta i Instituta za biološka istraživanja u Beogradu.\nDruge učesnike iz regiona, kao i iz SAD možete videti na sajtu FabLab, i naravno, možete ih lično čuti 21. septembra, na Univerzitetu Metropoliten. Ulaz je besplatan, ali je potrebna registracija na zvaničnom sajtu.


BTC $36.449 -3,29%\nETH $2.436 -2,18%\nSOL $90 -6,40%\nAmeričke bezbednosne službe su zaplenile bitkoin i druge kriptovalute u vrednosti od 17 miliona dolara i traže da zaplene još 24 miliona od dva čoveka iz Marilenda po optužbi da su prodavali falsifikovane lekove na dark web-u, piše u izveštaju Ministarstvo pravde (DoJ) izdatog 26. juna.\nUz zaplenjenih 17 miliona u bitkoinu i drugim kriptovalutama, bezbednosne službe su zaplenile i kompjutersku opremu u vrednosti od 2,5 miliona dolara i preko 1,5 miliona dolara u kešu. Država planira da oduzme još 5,67 miliona dolara plus oko 4.000 bitkoina (vrednosti oko 24 miliona dolara u trenutku pisanja ove vesti) za koje se veruje da su stečeni nelegalnim prodavanjem lekova.\nU optužnici od šest tačaka - koja je otpečaćena 22. juna piše da je od novembra 2013. do juna 2017, Rajan Feres (34) prodavao lažni "Xanax" preko dark web-a u zamenu za bitkoin. Zajedno sa Robertom Svejnom, koji takođe ima 34 godine, se dodatno tereti da je prao novac "kako bi sakrio poreklo i izvor nelegalnih sredstava".\nFeresu preti maksimalna kazna od 5 godina zatvora zbog prodavanja lekova, dok obojca mogu dobiti maksimalnu kaznu od 20 godina zatvora za pranje novca.\nU februaru, dvogodišnje istraživanje eko sistema dark web-a je pokazalo da bitkoin gubi svoje prvo mesto kao sredstvo plaćanja zbog frustracije korsnika prema mreži i ceni transakcija.\nU martu, Cointelegraph je izvestio o slučaju iz države Ohajo, gde je federalni tužilac tražio zaplenu od preko 500 bitkoina (u to vreme cene 5,5 miliona dolara, dok je trenutna cena oko 3 miliona) koji su zaplenjeni od grupe koja je bila pod istragom zbog pravljenja lažnih dokumenata. Služba američkih maršala je povremeno održavala aukcije za zaplenjene kriptovalute, prodajući 3.813 bitkoina (trenutne vrednosti oko 22,8 miliona dolara) u januaru ove godine.


Sportski centar Vrnjačka Banja - Selektori i reprezentativke Srbije u fudbalu u selekcijama do 17 i 19 godina gosti predstavnika lokalne samouprave\nSelektori i reprezentativke Srbije u fudbalu u selekcijama do 17 i 19 godina gosti predstavnika lokalne samouprave\nSelektori i reprezentativke Srbije u fudbalu u selekcijama do 17 i 19 godina, koje se pripremaju u Vrnjačkoj Banji za predstojeća takmičenja, 09. jula, bili su gosti predstavnika lokalne samouprave. Uspeh u kvalifikacijama za evropsko prvenstvo u septembru su im poželeli predsednik SO Ivan Radović, član Opštinskog veća za sport Dušan Stevanović i direktor Sportskog centra Dušan Radović.\nReči zahvalnosti domaćinima, uputila je selektorka ženske fudbalske reperezentacije do 19 godina Lidija Stojkanović, koja je pohvalila i osoblje hotela „Solaris“ na pažnji, gostoljubljivosti i smeštaju ali i ljude koji održavaju teren na kome treniraju. Posebnu zahvalnost uputila je Vladimiru Prši Jovanoviću i selektoru A reprezentacije Predragu Grozdanoviću koji su najzaslužniji za njihov dolazak u Vrnjačku Banju.\nSelektor A ženske fudbalske reprezentacije Srbije Predrag Grozdanović, koji je i najzaslužniji za boravak i pripreme mladih reprezentativki u Vrnjačkoj Banji, rekao je da je njegova ideja, da baza ženskog fudbala bude u Vrnjačkoj Banji koja bi trebalo da postane ozbiljan centar za ovakve vrste priprema.\nPredsednik SO Ivan Radović je uz srdačan osmeh rekao da se iz Vrnjačke Banje odlazi po uspeh. Na kraju susreta, domaćini su najavili izgradnju još dva fudbalska terena. Dušan Stevanović, član Opštinskog veća zadužen za sport, najavio je da će uz terene biti obezbeđeni i prateći sadržaji.


Direktorka Sektora za odnose s javnošću Telekoma Srbija Marija Bošković izrazila je zadovoljstvo zbog uspeha koji učenici postižu na konkursu. „Telekom Srbija je u skladu sa principima društveno odgovornog poslovanja 2011. godine ustanovio mts app konkurs sa željom da mladim, talentovanim ljudima pruži šansu za individualni i profesionalni razvoj i učenje i što je veoma važno, da poruči da se znanje uvek nagrađuje. Izuzetno smo ponosni na sve ove mlade ljude koji su pokazali neverovatan timski duh, veliku kreativnost i inovativnost. Misija Telekoma Srbija svakako jeste da ulaže u nove generacije, da mladima pruža podršku u sticanju znanja, kako bi sebi obezbedili bolju budućnost, a ovim projektom to smo još jednom i potvrdili“, izjavila je Marija Bošković.\n„Aplikacija „Gde je problem?“ za ideju ima da na što jednostavniji način omogući korisnicima prijavljivanje problema u raznim sferama života, a pre svega komunalnih problema u gradovima. Aplikacija obezbeđuje centralizovano prijavljivanje za celu Srbiju, a nadležni imaju pregledan uvid u sve informacije koje su korisnici poslali.\nPobednici nacionalnog takmičenja mts app konkurs


POTPISAN UGOVOR O NABAVCI SAVREMENE OPREME ZA NEVESINjSKU BOLNICU\nNEVESINJE: Načelnik opštine Nevesinje Milenko Avdalović potpisao je danas u ime Opštine ugovor o nabavci opreme za JZU Bolnicu Nevesinje ukupne vrijednosti u iznosu od 77.753,44 KM.\n- Mi smo danas sa firmom „Medikal“ iz Mostara potpisali ugovor o opremanju bolnice Nevesinje. Radi se o kupovini opreme koju smo dogovorili zajedno sa bolnicom Nevesinje i Razvojnim projektom Ujedinjenih nacija (UNDP) kao glavnim sponzorom, koji daje najveći dio sredstava - rekao je Avdalović i objasnio da je riječ o projektu „Dijaspora za razvoj“ u kojem je Opština konkurisala zajedno sa Udruženjem Nevesinjaca u Beogradu i doktorom Peškom čiji tim izvodi najzahtjevnije hirurške zahvate u nevesinjskoj bolnici.\n-Ovim projektom željeli smo da u tom specijalističkom operativnom smislu idemo korak dalje i da naša bolnica bude prepoznatljiva u čitavom regionu, a UNDP nam je dao punu podršku ocijenivši naš projekat izuzetno dobrim- naglasio je Avdlović.\nPredstavnik Bolnice Zorica Budalić kaže da će kroz ovaj projekat nevesinjska bolnica dobiti novu savremenu opremu za izvođenje komplikovanih laparoskopskih operacija, na kojoj će se obučiti bolnički kadar uz pomoć eminentnog stručnjaka profesora Predraga Peška i tima sa kojim radi.\n-Cilj svega toga je da se naše osoblje osposobi da i samostalno izvodi komplikovane hirurške zahvate i intervencije, a trebalo bi da se smanje liste čekanja pacijenata i svakako da se nivo zdravstva poveća - rekla je Budalić uz izražavanje zahvalnosti Opštini i UNDP koji su doprinijeli tome.\nOvaj ugovor je rezultat zajedničkog projekta Opštine Nevesinje i Razvojnog programa Ujedinjenih naroda u BiH, projekta Dijaspora za razvoj, koji je zajednička inicijativa Ministarstva za ljudska prava i izbjeglice BiH, Ambasade Švajcarske u BiH, UNDP BiH i Međunarodne organizacije za migracije (IOM BiH).


Dan biblioteke u Ljuboviji\nBiblioteka Milovan Glišić iz Ljubovije prigodnom svečanošću proslavila je svoj 78-mi rođendan.Prisutne goste pozdravila je direktorka biblioteke Marijana Petaković. U kulturnom delu programa učestvovala su deca iz dramske sekcije Кukumiš sa recitalom o životu i delu Milovana Glišića. U drugom delu programa povodom Dana biblioteke za učenike srednje škole Vuk Кaradžić iz Ljubovije univerzitetski profesor sa Filološkog fakulteta u Beogradu Mihajlo Pantić i književni kritičar Mileta Aćimović Ivkov održali su predavanje - Milovan Glišić i Ivo Andrić u savremenoj književnosti.\nКo te Užice ne bi voleo...\nDan grada obeležen je u Narodnoj biblioteci Užice otvaranjem izložbe - Čudesni Andrić (1892-2017) povodom 125 godina od rođenja našeg jedinog nobelovca i promocijom romana "Кaru" Stojana Stiva Tešića. Ekskluzivno, u izdanju Narodne biblioteke Užice, prvi put objavljen na srpskom jeziku, roman oskarovca Stiva Tešića, predstavljen je užičkoj publici u Sali Čitališta. Roman je posle 35 izdanja na 6 različitih jezika konačno dostupan na našem jeziku a najzaslužnije za ostvarenje tog izdavačkog poduhvata su bibliotekarke Narodne biblioteke Užice Biljana Ristović, Gordana Bacotić i Dušica Murić koja je govorila na promociji knjige. Tatjana Milosavljević je prevela a dr Lena Petrović napisala recenziju...\nI bi Frankfurtski sajam knjiga\nTrećeg dana Sajma knjiga u Frankfurtu na štandu Republike Srbije održan je prvi program pod nazivom - Dokument i imaginacija u savremenoj srpskoj prozi. Razgovor je vođen o romanima Vladimira Pištala: Tesla, portret među maskama i Sunce ovog dana. Pismo Andriću. Sa Pištalom i Nenadom Šaponjom, pisacem i izdavačem oba romana razgovarala je Sanja Milić, urednik programskog nastupa Srbije na sajmu u Frankfurtu. Nastup Srbije na Sajmu knjiga u Frankfurtu organizuje Ministarstvo kulture i informisanja, a programsko predstavljanje srpske književnosti i izdavaštva realizuje Biblioteka grada Beograda.


- Priča o Egzitu počinje 96 godine, sa čuvenim studentskim protestima. Ta energija koja je bila izuzetno kreativna i koja je vladala celom zemljom izrodila je jedan performans u čuvenoj Kolarčevoj ulici. Tom prilikom je čak došlo i do prepucavanja sa policijom. Sve tada što se dešavalo, predstavljalo je jednu klicu koja će kasnije iznići u taj cvet i sve ono što Exit danas na neki način predstavlja - rekao je Kovačević.\n- Kada su se protesti završili uspešno, počeli smo da formiramo naše studentske ogranizacije koje su bile nezavisne od tadašnjih političkih organizacija. Tu je počeo da se kreira nukleus jedne ekipe koja je htela da menja stvari u svom okruženju. Uoči izbora čuvenog petog oktobra, stvorila se ideja da ljudima oko nas, a i šire ponudimo jedan drugačiji kulturni model koji je tada vladao na televiziji i koji se tada propagirao - istakao je osnivač Exita i dodao kako je došao na ideju za naziv festivala:\n- Razmišljali smo koja je to reč koja će da simbolizuje tu ideju i koja neće biti očigledna policiji tada na prvi pogled. Onda smo se složili da je engleska reč Exit pravi izbor.\n- Nisam gubio veru u sam projekat i uopšte na način na koji je on rastao. Nijednog trenutka nisam posumnjao da postoji jedan prevelik problem koji ne može da se prevaziđe. Tada smo bili mladi i imali smo tek 22 -23 godine i apsolutno smo bili nesvesni šta je to što nas čeka. Upravo ta nesvesnot i praktično doza mladalačke iracionalnostikoja može da bude prisutna samo u tim godinama, dovela je do toga da se Exit desio - objasnio je osnivač.\n- Sve do Exita moj cilj bio je jednostavan, završim elektrotehniku, palim iz zemlje, idem za Ameriku u kojoj ću imati super platu - iskreno je podelio Dušan i dodao da je tek nakon završenog prvog Exita shvatio shvatio da će mu festival zauvek promeniti život:\n- Taj trenutak kada se završio prvi Exit shvatili smo šta znači taj festival. Sedeći u nekom miru na jednoj terasi sa prelepim pogledom na Bokokotorski zaliv i prepričavajući sa kolegama šta se desilo na festivalu, shvatio sam da će Exit zauvek promeniti moj život.


Igor Šoltes, izvjestilac EP za Kosovo: I Priština da se suoči sa prošlošću\nFoto: N.N. | Igor Šoltes, izvjestilac EP za Kosovo: I Priština da se suoči sa prošlošću\nN.N. 26.11.2017 13:10\nBRISEL - I Kosovo mora da se suoči sa prošlošću, poručuje Igor Šoltes, novi izvjestilac Evropskog parlamenta za Kosovo, koje, "sa zvezdicom", Brisel posmatra odvojeno od Srbije u procesu približavanja EU.\n"Ne može biti mira bez pravde, a pravda je ključni faktor za pomirenje", ističe Šoltes.\nOn, međutim, nije precizirao na koju "prošlost Kosova" misli, te da li je riječ o zločinima OVK nad Srbima, čije se procesuiranje očekuje pred Specijalnim sudom u Hagu.\nŠoltes je, u intervjuu za Juropien Vestern Balkans, ukazao da je sprovođenje reformi od ključnog značaja za konsolidaciju kosovskih institucija i za napredak Kosova na putu ka Evropskoj uniji.\nPored toga, potpuna normalizacija odnosa sa Beogradom treba da bude glavni prioritet Prištine, a pitanje ratifikacije sporazuma o demarkaciji granice sa Crnom Gorom i uspostavljanja Zajednice srpskih opština ne treba mješati ili njima manipulisati, ukazuje izvestilac EP.\nFormiranje Zajednice srpskih opština nije uslov za viznu liberalizaciju, već "jedan od mnogih sporazuma potpisanih u okviru dijaloga Beograd-Priština, koji još uvijek nije implementiran", rekao je Šoltes.\nUpitan da li očekuje napredak u implementaciji sporazuma postignutih u okviru dijaloga Beograda i Prištine, izvestilac EP je rekao da to zavisi od istinske volje dvije strane da krenu naprijed.\n"Srbija i Kosovo su veoma svjesni da je njihov napredak na putu ka EU povezan sa napretkom u dijalogu Beograda i Prištine", istakao je Šoltes.\nŠoltes smatra i da bi priznavanje Kosova od strane svih članica EU bilo korisno na normalizaciju odnosa između Prištine i Beograda i povećanje kredibiliteta EU u sopstvenoj spoljnoj politici.\nIgor Šoltes Kosovo Evropski parlament


Proba male mature onlajn, važno da učenici ne prepisuju i ne obmanjuju sebe\nNajverovatnije će redovna nastava biti završena onlajn\nMinistar prosvete Mladen Šarčević kaže da sledeće nedelje počinje proba male mature, kao i da će ona zbog epidemiološke situacije biti održana onlajn, ali da je važno da učenicima tokom probe niko ne pomaže, da ne prepisuju i da ne obmanjuju sebe. Dodao je da će najverovatnije redovna nastava u ovoj školskoj godini biti završena onlajn.\nMladen Šarčević je, gostujući u Jutarnjem programu RTS-a, naveo da će najverovatnije redovna nastava biti završena onlajn i da za to ima za sada još mesec i po dana, tačnije do kraja maja.\nUkazao je da su zbog toga za prolećni raspust ostavljena samo četiri slobodna dana za Vaskrs.\n"Istovremeno smo imali jednu radnu subotu, a imaćemo i uštede na takozvanim časovima sistematizacija", rekao je ministar.\nNaveo je da taj predavački deo jeste najveći deo posla, ali da nije jedini. "Moraju da se izvedu ocene, moraju da se urade završni ispiti", dodao je Šarčević.\nIstakao je da Srbija prati šta sve evropske zemlje rade. "Nama je najvažnije da nemamo rizična okupljanja, a rizično okupljanje je kada u školu koja ima 800 đaka dođu svi ponovo u učionice, a to nećemo imati", poručio je ministar.\nNaglasio je da su sada koncentrisani na period posle Vaskrsa – odnosno na probe male matrure koje će biti održane 22., 23. i 24. aprila.\n"One su napravljene tako udobno da dete ima svaki dan, a tri dana se radi, po 12 sati. Poenta je da se samovrednuju, poenta je da mu niko ne pomaže, da ne prepisuje, da ne obmanjuje sam sebe. Tu je na ispitu i porodica i đak", rekao je Šarčević.\nNaglasio je da je ta proba samo uvid šta još treba da se radi i da je pomoć i nastavnicima i učenicima.\n"Znaju nastavnici već sa kojim kapacitetom je učenik raspolagao. Postoji mogućnost da je učenik napredovao tokom ovog perioda, ali da neko pravi velike skokove i da mu to ocenjujemo da je to regularno, nije", dodao je ministar.\nUkazao je da će se prema savetima epidemiologa o daljem toku završetka školske godine i polaganju završnih ispita pričati za četiri nedelje kada se sagleda epidemiološka situacija, a to je 7. ili 8. maja.\n"Ako završimo 80, 85 odsto posla, a to je redovna nastava, ostaje nam da utvrđujemo i pomažemo deci da kompletiraju znanje i da to na neki način procenimo, da se kvalifikuju za upis određenih škola, jer pravednost je takođe princip koji moramo da očuvamo", zaključio je Šarčević.\nizvor: rts.rs, agenije, foto: Pexels


"Novosti kupujem da ih unapredim i podignem tiraž"\n„Novosti kupujem da ih unapredim i podignem tiraž“\nBeogradski glas (Beta) – Smederevski biznismen, vlasnik privrednog društva Media 026 koje je zainteresovano za kupovinu kompanije Novosti, Boban Rajić za Udruženje novinara Srbije (UNS) rekao je da su se za kupovinu odlučili zbog potencijala te medijske kuće da se „posle više godina poslovanja sa gubitkom, uz kvalitetan biznis plan ono unapredi“.\nCilj društva Media 026 je, kako je naveo, da se kupovinom kompanije Novosti „u kratkom roku podigne tiraž i naprave reforme koje bi omogućile dugoročno bolju tržišnu poziciju i pozitivan poslovni rezultat“.\nUpitan da li je i gde bilo objavljeno da Štamparija Borba traži kupca udela u Kompaniji Novosti, Rajić je odgovorio da se Štamparija i Novosti nalaze u UPPR-u, kao i da se sve „što se čini i radi jeste u skladu sa važećim Zakonom o stečaju, tako da je upravo UPPR-om predviđeno raspolaganje udelima“.\nRajić je rekao da je opredeljenje menadžmenta da Media 026 bude oslonac posla u medijskom sektoru, a ne Poslovni sistem Coka koji stoji iza Medie 026, jer u njihovi sistemu „posluje više društva, a svako privredno društvo je zasebna celina koja u okviru svoje branše posluje najbolje i najefikasnije“.\nPrijavu za registraciju privrednog društva Media 026 d.o.o. Vučak, 31. avgusta prošle godine APR-u predao je Igor Isailović.\nIstoimeni beogradski advokat Igor Isailović, kako je KRIK pisao, osnivao je ofšor firme i blizak je saradnik sa ministrom finansija Sinišom Malim. Premijerka Ana Brnabić 2015. godine je sa Isailovićem osnovala preduzeće „Energy & Innovation“, o čemu je KRIK pisao.\nŠtamparija Borba, većinski vlasnik kompanije Novosti, na sednici Skupštine akcionara 26. avgusta ove godine donela je odluku da odobri ugovor o prodaji te medijske kuće privrednom društvu Media 026 d.o.o. Vučak Bobanu Rajiću. Skupština akcionara Štamparije Borba je dala saglasnost na „raspolaganje imovinom velike vrednosti“ kojom je odobreno zaključenje kupoprodajnog ugovora, čime će, ukoliko bude potpisan, privrednom društvu Media 026 pripasti 98 odsto vlasništva Novosti.\nOznakeBoban Rajić Naslovna-centar Naslovna-traka Novosti\nI danas bez dogovora o povećanju minimalne zarade u Srbiji


Naslovna strana, za sredu 4. jul\nBeta 4. jula 2018. 07:35\nBeogradski dnevni listovi na naslovnim stranama od srede pišu, pord ostalog, da smena u Vladi Srbije neće biti dok se „vodi bitka“ za Kosovo, kao i o spremnosti da se SAD i Rusija uključe u dijalog Beograda i Prištine.\nBLIC – „Susret Trampa i Putina šansa da se ubrzaju pregovori“, o sastanku predsedika SAD i Rusije u Helsinkiju gde će biti reči i o Kosovu, kao i signalima koje je dobio Beograd da te dve sile žele da se uključe u dijalog.\nVEČERNJE NOVOSTI – „Smene u vladi biće odložene dok vodimo bitku za KiM“ naslov intervjua sa predsednicom Vlade Anom Brnabić koja izmedju ostalog kaže da sada ništa nije važnije od jedinstva u Srbiji. „Dlaka otkucava decu narkomane“, o tome da zabrinuti roditelji plaćaju specijalne analize ali i da je za pola godine registrovano 20 novih opijata.\nALO – „Svoje sinove spremam da ratuju“, naslov je intervjua sa liderom SRS Vojislvom Šešeljem.\nDANAS – „Umetnost i profesija su ponovo ponižene“, o reakcijama na izbor Damira Handinovića producenta Pinka i kompozitora folk pesama za vršioca dužnosti Centra beogradskih festivala. „Evo, ja sam kriv što Prokop nije završen“ naslov pod kojim za list govori bivši ministar gradjevinarstva, infrastrukture, i saobraćaja Milutin Mrkonjić povodom izmeštanja železničkog saobraćaja u nedovršenu stanicu Prokop kako bi se zadovoljili investitori.\nINFORMER – Pod naslovom „Jado jadni“, list piše o predsedniku Crne Gore Milu Djukanoviću i njegovoj odluci da pošalje vojnike na Kosovo da služe u NATO. „Beko pre atentata bio praćen i prisluškivan“, o sudjenju za pokušubistva na biznismena Milana Beka.\nKURIR – „Braneći Kosovo, oterali 120.000 Srba“, o učinku vlade na KiM od 1999. godine. „Desanka Maksimović špijunirala za Staljina“, o tome da se poznata pesnikinja nalazila na spisku Udbe.\nPOLITIKA – „Očuvanje suvereniteta spaja Beograd i Kijev“, o poseti predsednika Ukrajine, Petra Porošenka Beogradu i razgovorima sa Aleksandrom Vučićem. „Politički rat oko spomenika na Zlatiboru“, o nesuglasicama Srpske napredne stranke i opštine Čajetina. List piše i o obrazovanju, pod naslovom „Kad vukovci ne polože prijemni ispit“.\nSRPSKI TELEGRAF – „Čelnik SPS krojio spisak za ubistva mafijaša“, o tajnama Zemunskog klana i počinjenim otmicama, ubistvima i uticaju političara.\nU Bosilegradu otvoren rekonstruisani Prihvatni centar za…